text:
Vanhu Vo Rhula Va Sirhelela Vito Ra Vona Lerinene
RUNGULA LERI BYERIWEKE VAAKI VA LE RHAXIYA: Rungula leri i vumbhoni bya leswaku vanhu va makume ya timiliyoni ematikweni yo tlula 230 va ta va ni ntshunxeko wa vukhongeri, ku katsa ni le Rhaxiya. Magazini wa Xihondzo xo Rindza hi wona lowu hundzuluxeriwaka wu tlhela wu hangalasiwa ku tlula timagazini leti nga kona emisaveni. Wu ta hundzuluxeriwa hi tindzimi ta 188. Ku ta kandziyisiwa tikopi to tlula 40 wa timiliyoni. Vatirhela-mfumo van’wana swi nga ha endleka leswaku va nga swi tsakeli leswaku vanhu va tiva leswi endlekaka hi Timbhoni ta Yehovha eRhaxiya. Kambe marito ya Yesu ma ta hetiseka: “A ku na nchumu lexi tumbetiweke hi vukheta lexi nga ta ka xi nga hlavuteriwi, ni xihundla lexi nga ta ka xi nga tiviwi.”—LUKA 12:2.
HI December 2009 na hi January 2010, tihuvo timbirhi letikulu ta le Rhaxiya ti vule leswaku Timbhoni ta Yehovha ti lwisana ni mfumo. A swi tikomba onge leswi a swi endleka khale hi Timbhoni swi lava ku tlhela swi endleka. Loko tiko ra Rhaxiya ri fumiwa hi mfumo wa Soviet, Timbhoni ta magidi ti hehliwe hileswaku i valala va tiko. Ti yisiwe evuhlongeni, emakhotsweni ni le tikampeni ta nxaniso. Loko tiko ra Rhaxiya ri nga ha fumiwi hi mfumo wa Soviet, Timbhoni ta Yehovha ti kume ntshunxeko. Hulumendhe yoleyo leyintshwa yi tlhele yi endla leswaku Timbhoni ti va ni vito lerinene. * Kambe vanhu van’wana a va ha tiyimisele ku tlhela va ri thyakisa.
Eku sunguleni ka 2009, valawuri va sungule ku kavanyeta ntshunxeko wa vukhongeri lowu Timbhoni ta Yehovha ti nga na wona. Hi February ntsena, vachuchisi va endle mindzavisiso yo tlula 500 etikweni hinkwaro. A ku ri xihi xikongomelo xa vona? Ku vona loko ku ri ni milawu leyi ti yi tlulaka. Eka tin’hweti leti landzeleke, maphorisa ma kavanyete minhlangano ya tona leyi khomeriwaka eTiholweni ta Mfumo ni le makaya ya vanhu. Ma teke minkandziyiso ya tona ni swilo swin’wana. Valawuri va hlongole magqweta lama humaka ematikweni mambe lawa a ma yimela Timbhoni, va tlhela va ma sivela ku nghena eRhaxiya.
Hi October 5, 2009, vatirhela-mfumo lava kambelaka nhundzu leyi nghenaka eRhaxiya va kume minkandziyiso leyi sekeriweke eBibeleni endzilakaneni wa St. Petersburg. Minkandziyiso yoleyo a yi huma eJarimani naswona a yi ya eka mavandlha ya le Rhaxiya. Ntlawa wa le Rhaxiya wa vayimeri lava kambelaka nhundzu leyi nga riki enawini ni leyi nga ni khombo endzilakaneni wu kambele minkandziyiso yoleyo. Ha yini? Tsalwa ra le nawini a ri vule leswaku minkandziyiso yoleyo “yi nga ha va yi ri ni rungula leri nga vangaka ku avana evukhongerini.”
Ku xopaxopiwa ka Timbhoni ku hetelele ku ri mhaka leyikulu. Tihuvo Letikulu ta le Rhaxiya leti Tirhisanaka ni Mfumo ni Tiko ra Altay (leri ku nga xiphemu xa Rhaxiya), ti vule leswaku minkandziyiso ya Timbhoni ku katsa ni magazini lowu u nga eku wu hlayeni, yi lwisana ni mfumo. Timbhoni ta Yehovha ti endle swikombelo leswaku ti ta vula leswaku sweswo a hi ntiyiso naswona matiko man’wana a ma yima na tona, kambe leswi hinkwaswo swi ve nyuku wa mbyana! Huvo yi yirise ku rhumeriwa ni ku hangalasiwa ka minkandziyiso leyi sekeriweke eBibeleni eRhaxiya.
Xana Timbhoni a ti ta angula njhani eku thyakisiweni ka vito ra tona ni hikwalaho ka leswi ntirho wa tona wu yirisiweke? Xana milawu ya Huvo yi kombisa yini malunghana ni ntshunxeko wa vukhongeri eka vaaka-tiko hinkwavo va le Rhaxiya?
Ti Teka Goza Ra Xihatla Malunghana Ni Ku Xungetiwa Ka Tona
Hi Ravuntlhanu, February 26, 2010, Timbhoni ta Yehovha ta kwalomu ka 160 000 eRhaxiya ti sungule ku fambisa tikopi ta 12 wa timiliyoni ta xiphephana xo hlawuleka lexi a xi ri ni nhloko-mhaka leyi nge Could It Happen Again? A Question for the Citizens of Russia. Hi xikombiso, le Siberia, edorobeni ra Usol’ye-Sibirskoye, Timbhoni ta kwalomu ka madzana ti hlengeletane eswitarateni hi 5:30 nimixo. Exikarhi ka tona, a ku ri ni leti a ti ri evuhlongeni le Siberia hi 1951 hikwalaho ko lwela ripfumelo ra tona. Ti kanye mbilu leswaku ti fambisa swiphephana swa 20 000 leswi a ti averiwe swona ehansi ka maxelo lawa a ma titimela swinene lama endlaka -40 wa ti-digri.
Leswaku ti tivisa hi ta tsima ra tona ra masiku manharhu, Timbhoni ta Yehovha ti khome nhlangano eMoscow, leyi ku nga ntsindza wa Rhaxiya. Un’wana wa lava a va rhambiwile ku ta vulavula a ku ri Nkulukumba Lev Levinson, la nga ni vutshila eka Nhlangano wa Timfanelo ta Vanhu. Hi ku komisa, u hlamusele ku xanisiwa ka Timbhoni ta Yehovha hi mfumo wa Manazi wa le Jarimani ni hi mfumo wa Soviet Union naswona u tlhele a vulavula hi mhaka leyi a ya ha ku endleka ya ku va Timbhoni ti nga voniwi nandzu eka leswi a ti hehliwa ha swona. U tlhele a ku: “Mintlawa hinkwayo ya vukhongeri leyi a yi nga dyi byi rhelela ehansi ka mfumo wa Soviet, Presidente Yeltsin u vule leswaku yi fanele yi nyikiwa ntshunxeko. Hinkwaswo leswi mintlawa yoleyo yi tekeriweke swona a yi fanele yi tlheriseriwa swona. Hi nkarhi wa ku fuma ka Soviet Union, Timbhoni ta Yehovha a ti nga ri na nchumu, kambe vito ra tona lerinene leri a ri thyakisiwile ri basisiwile.”
Swi nga si ya kwihi, vito rero lerinene se a ri ri ekhombyeni nakambe. Nkulukumba Levinson u te: “Tiko leri tisoleke hikwalaho ko xanisa vukhongeri, sweswi ri tlhele ri sungula ku byi xanisa exihundleni.”
Tsima Leri Khumbeke Timbilu Ta Vanhu
Xana tsima ra xiphephana ri xi hetisisile xikongomelo xa xona? Nkulukumba Levinson u te: “Loko ndzi ri exitimeleni ndzi ya eka nhlangano lowu a wu khomeriwe eMoscow, vanhu lava a va ri exitimeleni xexo a va ri eku hlayeni ka xiphephana lexi a xa ha ku hangalasiwa hi Timbhoni ta Yehovha etikweni hinkwaro ra Rhaxiya. . . . Vanhu va tshame ehansi naswona va xi hlaya hi vurhon’wana.” * Hlaya mintokoto leyi nga laha hansi.
Wansati un’wana la kuleke naswona a nga xirho xa Mamoslem lama tshamaka exikarhi ka tiko ra Rhaxiya u amukele xiphephana kutani a vutisa leswaku xi tamele yini. Loko a byeriwe leswaku xi vulavula hi timfanelo ta vanhu ni hi ntshunxeko wa le Rhaxiya, u te: “I mahungu yo tsakisa ku tiva leswaku se ku ni vanhu lava swi xiyaka leswaku timhaka leti i xiphiqo. Phela loko swi ta etimhakeni leti, tiko ra Rhaxiya se a ri landzela milawu ya mfumo wa Soviet Union. Ndza nkhensa swinene. Mi endla ntirho lowunene ngopfu!”
Wansati un’wana la tshamaka eChelyabinsk loyi na yena a nyikiweke xiphephana lexi u te: “Se ndzi xi kumile naswona ndzi xi hlayile. Ndzi yima na n’wina. A ndzi si tshama ndzi vona vukhongeri lebyi yimelaka ripfumelo ra byona hi ndlela leyi hlelekeke swonghasi. Ndzi rhandza ndlela leyi mi ambalaka ha yona naswona a mi khunguvanyisi vanhu. Swi le rivaleni leswaku mi ti tshemba hi ku helela tidyondzo ta n’wina. Ndzi vona onge Xikwembu xa mi seketela.”
Le St. Petersburg, wanuna un’wana la vuleke leswaku na yena se u xi kumile xiphephana, u vutisiwe leswaku u titwe njhani hi leswi a swi hlayeke. U te: “Swi ndzi tsakisile. Loko ndzi ri karhi ndzi xi hlaya, ndzi hlamarile ndzi tlhela ndzi rila. Kokwa wa mina wa xisati u xanisiwe ngopfu [hi nkarhi wa mfumo wa Soviet] naswona u ndzi byele swo tala hi vanhu lava a a khomiwe na vona. A ku ri ni vanhu vo tala lava a va ri swigevenga naswona a ku ri ni lava a va nga ri na nandzu, lava khomeriweke ku lwela ripfumelo ra vona. Ndzi ehleketa leswaku vanhu hinkwavo va fanele va yi tiva mhaka leyi, kutani leswi mi swi endlaka ndza swi rhandza.”
Xana Vumundzuku Byi Ta Va Njhani eTikweni Ra Rhaxiya?
Timbhoni ta Yehovha ta le Rhaxiya ta wu tlangela ntshunxeko lowu ti veke na wona eka malembe ya 20 lama hundzeke. Kambe ta swi tiva leswaku sweswo swi nga ha cinca. Leswaku swihehlo leswi Timbhoni ta ha ku hehliwaka ha swona swi kombisa leswaku tiko ra Rhaxiya ri tlhelela endzhaku, a swi tiveki, sweswo swi ta vonaka hi ku famba ka nkarhi.
Timbhoni ta Yehovha ti tiyimisele ku ya emahlweni ni ntirho wa tona wo chumayela rungula ra Bibele leri endlaka leswaku vanhu va va ni ku rhula ni ntshembo, ku nga khathariseki leswi nga ta endleka. Xiphephana xo hlawuleka lexi ti xi fambiseke xi ku katsakanye kahle ku tiyimisela ka tona loko xi ku: “Nxaniso a wu nge hi siveli. A hi nge tshiki ku vulavula hi Yehovha Xikwembu ni hi Rito rakwe, ku nga Bibele naswona leswi hi ta swi endla hi xichavo. (1 Petro 3:15) A hi tshikanga loko hi xanisiwa hi Manazi ya le Jarimani ni loko hi xanisiwa hi tiko ra rikwavo, ni sweswi a ku na lexi nga ta hi sivela.—Mintirho 4:18-20.”
^ ndzim. 3 Vona bokisi leri nge “Xitifiketi Xa Ku Ntshunxiwa.”
^ ndzim. 13 Eka tiawara ti nga ri tingani emahlweni ko va ku khomiwa nhlangano, mavandlha ya Timbhoni ta Yehovha ya le Moscow ma sungule ku fambisa xiphephana.


c: text/html

text:
TOLO A NGA HA VUYI
“Ku Ni Ntirho Wo Tala Wo Tshovela Lowu Faneleke Wu Endliwa”
A KU ri hi 1923. Holo ya le Xikolweni xa Mintlangu ni Vuyimbeleri xa le São Paulo a yi lo mphaa, hi vanhu. Xana wa ri twa rito leri nga ni matimba ra George Young? Xivulwa xin’wana ni xin’wana xa nkulumo yakwe a xi ri karhi xi tolokiwa hi Xiputukezi. Vanhu va 585 lava a va ri kona a va yingisele hi vurhon’wana. Tindzimana ta Bibele ta Xiputukezi a ti kombisiwa eka xikirini. Eku heteleleni, vanhu va nyikiwe tikopi leti ringanaka dzana ta xibukwana lexi nge Millions Now Living Will Never Die! hi Xiputukezi, kasi tin’wana a ti ri hi Xinghezi, Xijarimani ni hi Xintariyana. Nkulumo yoleyo yi fambe kahle! Vanhu vo tala se a va twe hi ta nkulumo yoleyo. Endzhaku ka masiku mambirhi, holo yoleyo a yi tele hi vanhu lava a va ta yingisela nkulumo yin’wana. Kambe i yini leswi endleke leswaku ku nyikeriwa tinkulumo teto?
Hi 1867, Sarah Bellona Ferguson ni ndyangu wakwe va suke eUnited States va rhurhela eBrazil. Hi 1899, Sarah a a swi tiva leswaku u kume ntiyiso endzhaku ko hlaya minkandziyiso yin’wana leyi sekeriweke eBibeleni leyi ndzisana yakwe ya mufana yi teke na yona eBrazil yi huma na yona eUnited States. Leswi Sarah a a rhandza ku hlaya, u endle xikhokhelo xa Xihondzo xo Rindza hi Xinghezi. Leswi a a tsakisiwe hi rungula ra le Bibeleni, u tsalele Makwerhu C. T. Russell papila, a vula leswaku yena i “vumbhoni bya xiviri bya leswaku a ku na munhu la nga le kule lerova a nga ka a nga fikeleriwi.”
Sarah Ferguson u endle leswi a nga swi kotaka leswaku a chumayela van’wana ntiyiso wa le Bibeleni, kambe a a tshamela ku tivutisa leswaku i mani loyi a a ta pfuna yena ni ndyangu wakwe, ku katsa ni vanhu hinkwavo lavanene va le Brazil. Hi 1912, Bethele ya le Brooklyn yi n’wi byeleleswaku a ku ta ta munhu un’wana le São Paulo a ri ni swiphephana swa magidi leswi nga ni nhloko-mhaka leyi nge Where Are the Dead? hi Xiputukezi. Hi 1915 u vule leswaku minkarhi hinkwayo a swi n’wi hlamarisa leswi Swichudeni swa Bibele swo tala a swi langutele ku tekeriwa etilweni ku nga ri khale. Loko a hlamusela langutelo rakwe u tsarile: “Ku vuriwa yini hi Brazil ni tiko-nkulu hinkwaro ra Amerika Dzonga? . . . Loko u anakanya hi ndlela leyi tiko-nkulu ra Amerika Dzonga ri nga kurisa xiswona, swa olova ku vona leswaku ku ni ntirho wo tala wo tshovela lowu faneleke wu endliwa.” Ntirho wo tala wo tshovela a wu ta endliwa hakunene!
Kwalomu ka 1920, vatluti va nhungu va le Brazil lava a va ha ri majaha va ye eminhlanganweni yin’wana ya vandlha le Dorobeni ra New York loko xikepe xa vona xa nyimpi xi ri karhi xi lunghisiwa. Loko va tlhelele le Rio de Janeiro, va byele van’wana hi ntshembo wa vona lowuntshwa wa le Bibeleni. Swi nga si ya kwihi, hi March 1923, George Young loyi a a ri philigrimi kumbe mulanguteri wa xifundzha u ye eRio de Janeiro, laha a kumeke vanhu lava tsakelaka. U hlele leswaku ku hundzuluxeriwa minkandziyiso yo hlayanyana hi Xiputukezi. Hi ku hatlisa Makwerhu Young u ye eSão Paulo, edorobeni leri eka rona a ku tshama vanhu va kwalomu ka 600 000 hi nkarhi wolowo. U fike a nyikela nkulumo a tlhela a nyika vanhu swibukwana leswi nge Millions, hilaha swi hlamuseriweke hakona eku sunguleni ka xihloko lexi. U ri: “Leswi a ndzo va ndzexe a ndzi boheka ku titshega swinene hi ku navetisa eka maphepha-hungu.” U tlhele a vula leswaku leti a ku ri “tinkulumo ta le rivaleni to sungula ku navetisiwa leti a ti seketeriwa ni ku pfumeleriwa hi I.B.S.A. le Brazil.” *
Loko Xihondzo xo Rindza xa December 15, 1923, xi hlamusela hi xiviko xa le Brazil xi te: “Loko hi xiya leswaku ntirho wu sungule hi June 1 kwalaho ni leswaku a ku nga ri na minkandziyiso hi nkarhi wolowo, swa hlamarisa ku vona ndlela leyi Hosi yi wu katekiseke ha yona ntirho lowu.” Xiviko xi ye emahlweni xi vula leswaku Makwerhu Young u nyikele tinkulumo ta le rivaleni timbirhi eka ta 21 le São Paulo ku sukela hi June 1 ku ya fika hi September 30, laha a ku ri ni vanhu va 3 600. Le Rio de Janeiro, rungula ra Mfumo ri ye ri hangalaka hakatsongo-tsongo. Eka tin’hweti ti nga ri tingani ntsena, ku fambisiwe minkandziyiso ya hina yo tlula 7 000 hi Xiputukezi! Ku tlula kwalaho, Xihondzo xo Rindza hi Xiputukezi xi sungule ku humesiwa hi nkandziyiso wa November-December 1923.
George Young u endzele Sarah Ferguson naswona Xihondzo xo Rindza xi te: “Makwerhu loyi wa xisati u ye ekamareni ro amukela vaendzi naswona a a languteka a hlamarile swa xinkarhana. U khome voko ra Makwerhu Young kutani a n’wi languta exikandzeni ivi eku heteleleni a ku: ‘Xana u Philigrimi ya xiviri hakunene?’” Endzhakunyana ka kwalaho yena ni vana va yena van’wana va khuvuriwile. Entiyisweni, u rindze malembe ya 25 leswaku a ta khuvuriwa! Xihondzo xo Rindza xa August 1, 1924 xi boxe leswaku ku khuvuriwe vanhu va 50 eBrazil, ngopfu-ngopfu eRio de Janeiro.
Leswi se ku nga hundza malembe ya kwalomu ka 90, a swi kali swi lava hi vutisa hi ku: “Ku vuriwa yini hi Brazil ni tiko-nkulu hinkwaro ra Amerika Dzonga?” Timbhoni ta Yehovha to tlula 760 000 ti chumayela mahungu lamanene le Brazil. Naswona etiko-nkulu hinkwaro ra Amerika Dzonga sweswi rungula ra Mfumo ri chumayeriwa hi Xiputukezi, Xipaniya ni tindzimi to tala ta kwalaho. Hi 1915, Sarah Ferguson a a tiyisile loko a ku, ‘A ku ri ni ntirho wo tala wo tshovela lowu a wu fanele wu endliwa.’—Tolo a nga ha vuyi eBrazil.
^ ndzim. 6 Maletere lama nge, I.B.S.A. ma yimela International Bible Students Association [Nhlangano wa Swichudeni swa Bibele wa Misava Hinkwayo].

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Ezekiyele 10:1-22
10 Ndzi ya emahlweni ndzi languta, kutani waswivo, exibakabakeni+ lexi a xi ri ehenhla ka nhloko ya makerubu a ku ri ni nchumu lowu fanaka ni ribye ra safiri,+ wu languteka ku fana ni xiluvelo,+ wu humelela ehenhla ka wona.2 A ya emahlweni a byela munhu la ambaleke ntsembyana,+ a ku: “Nghena exikarhi ka mavhilwa,+ ehansi ka makerubu, u tata mavoko ya wena hamambirhi hi makala+ ya ndzilo lowu nga exikarhi ka makerubu, u ma tsutsuxa ehenhla ka muti.”+ Hiloko a nghena emahlweni ka mahlo ya mina.3 Makerubu a ma yime exineneni xa yindlu loko munhu loyi a nghena, naswona papa a ri tate xivava xa le mpfungwe.+4 Kutani ku vangama ka Yehovha+ ku tlhandluka eka makerubu ku ya enyangweni ya yindlu, yindlu yi tala papa+ hakatsongo-tsongo, xivava xi tala ku hatima ka ku vangama ka Yehovha.5 Mpfumawulo wa timpapa ta makerubu+ a wu twala exivaveni xa le handle, ku fana ni mpfumawulo wa Xikwembu xa Matimba Hinkwawo loko xi vulavula.+6 Kuteloko a lerise munhu la ambaleke ntsembyana, a ku: “Teka ndzilo exikarhi ka mavhilwa, exikarhi ka makerubu,” a nghena a yima etlhelo ka vhilwa.7 Hiloko kerubu ri tshambuluta voko ra rona exikarhi ka makerubu ri ri yisa endzilweni+ lowu a wu ri exikarhi ka makerubu,+ ri wu rhwala kutani ri wu veka emavokweni ya loyi a ambaleke ntsembyana,+ loyi a wu tekeke kutani a huma.8 Eka makerubu ku vonake lexi fanaka ni voko ra munhu wa la misaveni ehansi ka timpapa ta wona.+9 Ndzi ya emahlweni ndzi languta, kutani waswivo, a ku ri ni mavhilwa ya mune etlhelo ka makerubu, vhilwa rin’we ri ri etlhelo ka kerubu+ rin’we kasi vhilwa rin’wana ri ri etlhelo ka kerubu rin’wana, mavhilwa a ma fana ni ku hatima ka ribye ra krisolita.10 Hi mune ka wona a ma languteka hi ndlela leyi fanaka, ku fana ni loko vhilwa ri ri exikarhi ka vhilwa.+11 Loko ma famba, a ma ya ematlhelweni ya wona ya mune. A ma famba ma nga hundzuluki, hikuva ndhawu leyi nhloko a yi languta eka yona, a ma ya eka yona. A ma famba ma nga hundzuluki.+12 Nyama ya wona hinkwawo ni minhlana ya wona ni mavoko ya wona ni timpapa ta wona ni mavhilwa a ma tele mahlo matlhelo hinkwawo.+ Hi mune ka wona a ma ri ni mavhilwa ya wona.13 Malunghana ni mavhilwa, ku huweleriwile etindleveni hi ndlela leyi, “N’wina mavhilwa!”14 Rin’wana ni rin’wana a ri ri ni swikandza swa mune.+ Xikandza xo sungula a xi ri xikandza xa kerubu, xikandza xa vumbirhi a xi ri xikandza xa munhu wa la misaveni,+ xa vunharhu a xi ri xikandza xa nghala, xa vumune a xi ri xikandza xa gama.+15 Kutani makerubu a ma yima+—a ku ri xona xivumbiwa lexi hanyaka lexi ndzi xi voneke enambyeni wa Kebari+—16 loko makerubu ma famba, mavhilwa a ma famba etlhelo ka wona;+ naswona loko makerubu ma tlakusa timpapa ta wona ti va ehenhla ka misava, mavhilwa a ma nga hundzuluki, wona hi woxe, etlhelo ka wona.+17 Loko wona ma yima ma nga fambi, na wona a ma yima ma nga fambi; loko ma tlhandluka,+ a ma tlhandluka na wona, hikuva moya wa xivumbiwa lexi hanyaka a wu ri eka wona.+18 Kutani ku vangama+ ka Yehovha ku huma ehenhla ka nyangwa ya yindlu, ku yi-ma ehenhla ka makerubu.+19 Hiloko makerubu ma tlakusa timpapa ta wona, ma tlakuka emisaveni+ emahlweni ka mahlo ya mina. Loko ma famba, mavhilwa a ma ri etlhelo ka wona; kutani ma yima evunghenweni bya le vuxeni bya nyangwa ya yindlu ya Yehovha, ku vangama ka Xikwembu xa Israyele a ku ri ehenhla ka wona, ku huma ehenhla.20 Lexi i xivumbiwa lexi hanyaka+ lexi ndzi xi voneke ehansi ka Xikwembu xa Israyele enambyeni wa Kebari,+ lerova ndzi swi tiva leswaku a ku ri makerubu.21 Loko ku ri lawa ya mune, rin’wana ni rin’wana a ri ri ni swikandza swa mune,+ rin’wana ni rin’wana a ri ri ni timpapa ta mune, ehansi ka timpapa ta wona a ku ri ni nchumu lowu fanaka ni mavoko ya munhu wa la misaveni.22 Loko ku ri swikandza swa wona, a ku ri swikandza swo fana ni leswi ndzi swi voneke enambyeni wa Kebari, swona hi xiviri.+ Xin’wana ni xin’wana a xi famba xi kongoma emahlweni.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Vakorinto 7:1-40
7 Malunghana ni swilo leswi mi tsaleke ha swona, i swinene leswaku wanuna a nga n’wi khumbi+ wansati;2 kambe, hikwalaho ka ku andza ka vumbhisa,+ wanuna un’wana ni un’wana a a ve ni nsati+ wa yena, ni wansati un’wana ni un’wana a a ve ni nuna wa yena.3 Wanuna a a nyike nsati wa yena mfanelo yakwe;+ kambe na yena wansati a a endle leswi fanaka eka nuna wa yena.+4 Wansati a hi yena a lawulaka miri wa yena n’wini, kambe wu lawuriwa hi nuna wa yena;+ hi ku fanana ni wanuna a hi yena a lawulaka miri wa yena n’wini, kambe wu lawuriwa hi nsati wa yena.+5 Mi nga tsonani,+ handle ka loko mi lo pfumelelana hi vumbirhi bya n’wina hi nkarhi lowu vekiweke,+ leswaku mi ta tinyika nkarhi wa xikhongelo kutani mi tlhela mi hlangana, leswaku Sathana a nga tshameli ku mi ringa+ hi ku va mi tsandzeka ku tikhoma.+6 Hambiswiritano, leswi ndzi swi vula hi ndlela ya ku mi vevukisela,+ ku nga ri hi ndlela ya ku mi lerisa.+7 Kambe ndzi navela leswaku vavanuna hinkwavo va fana na mina.+ Nilokoswiritano, un’wana ni un’wana u ni nyiko+ ya yena leyi humaka eka Xikwembu, un’wana hi ndlela yo karhi, un’wanyana hi ndlela yo karhi.8 Kutani vanhu+ lava nga nghenelangiki vukati ni tinoni ndzi ri eka vona, i swinene leswaku va tshama va fana na mina.+9 Kambe loko va nga koti ku tikhoma,+ a va nghenele vukati, hikuva swa antswa ku nghenela vukati+ ku ri ni ku hisiwa hi ku navela.+10 Vanhu lava tekaneke ndzi va nyika swiletelo, ku nga ri mina, kambe i Hosi,+ leswaku wansati a nga hambani ni nuna wa yena;+11 kambe loko a boheka ku hambana na yena, a a tshame a nga tekiwi kumbe a tlhela a vuyelelana ni nuna wa yena; naswona wanuna a nga fanelanga a tshika nsati wa yena.12 Kambe ndzi ri eka van’wana, ku nga ri Hosi,+ ina, ku ri mina: Loko makwerhu a ri ni nsati loyi a nga pfumelangiki, kambe yena a tiyimisele ku tshama na yena, a nga n’wi tshiki;13 ni wansati loyi a nga ni nuna loyi a nga pfumelangiki, kambe nuna loyi a tiyimisele ku tshama na yena, a nga n’wi tshiki nuna wa yena.14 Hikuva wanuna loyi a nga pfumelangiki u kwetsimisiwa hikwalaho ka nsati wa yena, naswona wansati loyi a nga pfumelangiki u kwetsimisiwa hikwalaho ka makwerhu; loko swi nga ri tano, vana va n’wina kunene a va ta va lava nga basangiki,+ kambe sweswi va kwetsima.+15 Kambe loko loyi a nga pfumelangiki a ya emahlweni ni ku hambana+ na yena, a a hambane na yena; makwerhu wa xinuna kumbe wa xisati a nga le vuhlongeni ehansi ka swiyimo swo tano, kambe Xikwembu xi mi vitanele eku rhuleni.+16 Hikuva, wena wansati, u swi tivisa ku yini, kumbe u ta ponisa nuna+ wa wena? Kumbe, wena wanuna, u swi tivisa ku yini, kumbe u ta ponisa nsati+ wa wena?17 Ntsena, leswi Yehovha a nyikeke un’wana ni un’wana xiavelo+ xa yena, un’wana ni un’wana a a fambe hilaha Xikwembu xi n’wi vitaneke hakona.+ Ndzi lerisa+ sweswo emavandlheni hinkwawo.18 Xana u kona munhu loyi a vitaniweke a yimbile?+ A nga tshuki a hundzuka la nga yimbangiki. Xana u kona munhu loyi a vitaniweke a nga yimbanga?+ A nga tshuki a yimba.+19 Ku yimba+ a swi vuli nchumu, ni ku ka u nga yimbi+ a swi vuli nchumu, kambe ku hlayisa swileriso swa Xikwembu hi swona swi nga swa nkoka.+20 Munhu a a tshame+ eka xiyimo xin’wana ni xin’wana lexi a vitaniweke+ a ri eka xona.21 Xana u vitaniwe u ri hlonga? Sweswo swi nga ku karhati;+ kambe loko u ta swi kota ku ntshunxeka, swa antswa u endla tano.22 Hikuva mani na mani loyi a vitaneriweke eHosini a ri hlonga, i munhu wa Hosi loyi a ntshunxiweke;+ hi ku fanana loyi a vitaniweke a ri munhu loyi a ntshunxekeke+ i hlonga+ ra Kreste.23 Mi xaviwe hi nxavo;+ tshikani ku va mahlonga+ ya vanhu.24 Xiyimo+ lexi un’wana ni un’wana a vitaniweke a ri eka xona, vamakwerhu, a a tshame eka xona, a tihlanganisa ni Xikwembu.25 Malunghana ni lava nga vanhwana a ndzi na xona xileriso lexi humaka eka Hosi, kambe ndzi nyika mavonelo+ ya mina tanihi leswi ndzi kombisiweke tintswalo hi Hosi+ leswaku ndzi va loyi a tshembekaka.+26 Hikokwalaho ndzi ehleketa leswaku hikwalaho ka mfanelo leyi hi nga na yona, i swinene leswaku munhu a tshamisa sweswo.+27 Xana u bohekile eka wansati?+ U nga lavi ku tintshunxa.+ Xana u ntshunxekile eka wansati? U nga lavi nsati.28 Kambe hambiloko wo nghenela vukati, u ta va u nga endli xidyoho.+ Naswona loko munhu la nga nhwana a nghenela vukati, munhu wo tano u ta va a nga endli xidyoho. Hambiswiritano, lava nghenelaka vukati va ta va ni nhlomulo enyameni+ ya vona. Kambe mina ndza mi twela.29 Ku tlula kwalaho vamakwerhu, ndzi ri, nkarhi lowu seleke wu komile.+ Ku sukela sweswi lava va nga ni vasati a va endle onge a va na vona,+30 ni lava rilaka a va endle onge a hi lava rilaka, ni lava tsakeke a va endle onge a hi lava tsakeke, ni lava xavaka a va endle onge a va na nchumu,31 ni lava tirhisaka misava+ leyi a va endle onge a va yi tirhisi hi xitalo; hikuva xiyimo xa misava leyi xa hundzuka.+32 Kunene, ndzi lava mi ntshunxeka eku vileleni.+ Wanuna la nga tekangiki u vilela hi swilo swa Hosi, hi ndlela leyi a nga amukelekaka ha yona eka Hosi.33 Kambe wanuna la tekeke u vilela+ hi swilo swa misava, hi ndlela leyi a nga amukelekaka ha yona eka nsati+ wa yena,34 naswona u avene. Ku tlula kwalaho, wansati la nga tekiwangiki loyi a nga nhwana, u vilela hi swilo swa Hosi,+ leswaku a kwetsima emirini ni le moyeni wa yena. Hambiswiritano, wansati la tekiweke u vilela hi swilo swa misava, hi ndlela leyi a nga amukelekaka ha yona eka nuna+ wa yena.35 Kambe leswi ndzi swi vulela ku pfuna n’wina, ku nga ri ku mi rhiya hi ntlhamu, kambe ku mi susumetela eka leswi faneleke,+ ni leswi vulaka ku tirhela Hosi nkarhi hinkwawo mi nga rivatiwi+ hi nchumu.36 Kambe loko munhu a ehleketa leswaku u tikhoma hilaha ku nga fanelangiki eka vutengi bya yena bya rimbewu,+ loko a hundzile eka vurhumbuki bya vuntshwa, naswona leyi ku ri ndlela leyi swi faneleke ku endleka ha yona, a a endle leswi a swi lavaka; a nga dyohi. A va nghenele vukati.+37 Kambe loko munhu a yima a tiyile embilwini ya yena, a nga ri na xilaveko, kambe a kota ku lawula ku rhandza ka yena, naswona embilwini ya yena a endle xiboho xo hlayisa vutengi byakwe bya rimbewu, u ta va a endla kahle.+38 Hikwalaho loyi na yena a nyikelaka vunhwana bya yena bya rimbewu evukatini u endla kahle,+ kambe loyi a nga byi nyikeliki evukatini u ta va a endla kahle ngopfu.+39 Wansati u bohiwile nkarhi hinkwawo loko nuna wa yena a ha hanya.+ Kambe loko nuna wa yena a etlela eku feni, u ntshunxekile ku tekana ni loyi a n’wi lavaka, eHosini+ ntsena.40 Kambe wa tsaka swinene loko a tshamisa sweswo,+ hi ku ya hi mavonelo ya mina. Hakunene ndzi ehleketa leswaku na mina ndzi na wona moya+ wa Xikwembu.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Petro 3:1-18
3 Varhandziwa, leri se i papila ra vumbirhi ndzi mi tsalela rona, leri eka rona, tanihi le ka lero sungula,+ ndzi pfuxaka matimba ya n’wina ya ku ehleketisisa, hi ku mi tsundzuxa,+2 leswaku mi tsundzuka marito lama vuriweke khale hi vaprofeta vo kwetsima+ ni xileriso xa Hosi tlhelo Muponisi lexi teke hi vaapostola+ va n’wina.3 Hikuva xo sungula tivani leswaku, emasikwini+ ya makumu ku ta va ni vahlekuri+ lava hlekulaka, va famba hi ku ya hi ku navela+ ka vona4 va ku:+ “Byi kwihi vukona byakwe+ lebyi tshembisiweke? Hikuva, ku sukela siku vatata wa hina va etleleke ha rona eku feni, swilo hinkwaswo swa ha tshame hilaha a swi ri hakona eku sunguleni+ ka ntumbuluko.”5 Hikuva, hi ku navela ka vona, a va yi lemuki mhaka ya leswaku ku sukela khale a ku ri ni matilo+ ni misava leyi yimeke yi vumbana ehandle ka mati+ ni le xikarhi ka mati+ hi rito ra Xikwembu;6 naswona misava ya nkarhi wolowo yi lovisiwile ha wona loko mati+ ma yi khubumeta.7 Kambe ha rona rito rero, matilo+ ni misava+ leyi nga kona sweswi swi hlayiseriwe ndzilo+ naswona swa ha vekiwile ku fikela siku ra vuavanyisi+ ni ra ndzoviso wa vanhu+ lava va nga xi xiximiki Xikwembu.8 Hambiswiritano, varhandziwa, mi nga kohli hi mhaka leyi ya leswaku siku rin’we eka Yehovha ri fana ni malembe ya 1 000 naswona malembe ya 1 000 ma fana ni siku+ rin’we.9 Yehovha a nga nonoki malunghana ni xitshembiso+ xa yena, hilaha vanhu van’wana va ehleketaka hakona leswaku i ku nonoka, kambe u mi lehisela mbilu hikuva a nga naveli leswaku ku lova ni un’we kambe u navela leswaku hinkwenu mi hundzuka.+10 Kambe siku+ ra Yehovha ri ta ta ku fana ni khamba,+ leri ha rona matilo ma nga ta hundza+ hi huwa+ leyi chavisaka, kambe swiaki swa wona leswi nga ta hisa ngopfu swi ta n’oka,+ naswona misava+ ni mintirho leyi nga eka yona swi ta yimburiwa.+11 Leswi swilo leswi hinkwaswo swi nga ta n’oka, n’wina mi fanele mi va vanhu va muxaka muni hi tlhelo ra swiendlo swo kwetsima swa ku tikhoma ni swiendlo swa ku tinyiketela loku nga ni vukwembu,12 mi ri karhi mi rindzela+ ni ku hamba mi tsundzuka vukona bya siku ra Yehovha,+ leri ha rona matilo ma nga ta hela+ hi ku tshwa naswona swiaki swa wona leswi hisaka ngopfu swi nga ta n’oka!13 Kambe ku ni matilo lamantshwa+ ni misava leyintshwa+ leswi hi swi rindzeleke hi ku ya hi xitshembiso xa yena, naswona ku ta va ni ku lulama eka swona.+14 Hikwalaho, varhandziwa, leswi mi rindzeleke swilo leswi, endlani hinkwaswo leswi mi nga swi kotaka leswaku emakumu a mi kuma mi ri lava pfumalaka xivati,+ lava nga solekiki ni lava nga ni ku rhula.+15 Ku tlula kwalaho, tekani ku lehisa mbilu ka Hosi ya hina ku ri ku mi ponisa, hilaha Pawulo makwerhu la rhandzekaka a mi tsaleleke hakona,+ hi ku ya hi vutlhari+ lebyi a nyikiweke byona,16 a vulavula hi swilo leswi tanihi laha a endlaka hakona eka mapapila yakwe hinkwawo. Hambiswiritano, eka wona ku ni swilo swo karhi leswi nonon’hwaka ku swi twisisa, leswi lava nga dyondzangiki ni lava nga yimangiki va tiya va swi soholotaka, hilaha va soholotaka hakona Matsalwa+ laman’wana hinkwawo, leswi tlhelaka swi lovisa vona.17 Hikokwalaho, n’wina varhandziwa, leswi mi kumeke vutivi+ lebyi ka ha ri emahlweni, tivoneleni leswaku mi nga hambukisiwi na vona hi xidyoho xa vanhu lava delelaka nawu kutani mi wa eku tserhameni+ ka n’wina.18 E-e, kambe hambetani mi kula eka musa lowu nga faneriwiki ni le ka vutivi bya Hosi tlhelo Muponisi wa hina Yesu Kreste.+ Ku vangama a ku ve eka yena sweswi ni hilaha ku nga heriki.+


text:
NHLOKO-MHAKA YA XIFUNENGETO
Xana Vanhu Va Ta Onha Misava Hi Ku Helela?
“Xitukulwana xa hundza, xitukulwana xa ta; kambe misava yi kona hilaha ku nga riki na makumu.”—HOSI SOLOMONI, HI LEMBE RA 1001 B.C.E. *
Eka mutsari loyi wa khale wa Bibele, vutomi lebyi vanhu va byi hanyaka a byi ringani nikatsongo ni vukona bya misava. Entiyisweni, se ku hundze magidi ya malembe switukulwana swi ta swi tlhela swi hundza kambe Misava yi lo tserhe yi hambeta yi va kaya ra swilo leswi hanyaka ku ta fikela ni namuntlha.
Endzhaku ka Nyimpi ya Vumbirhi ya Misava, laha misaveni ku ve ni ku cinca lokukulu swinene hi ndlela leyi hlamarisaka. Emalembeni ya kwalomu ka 70 kumbe ku tlula ku ve ni ku antswisiwa ka swa vutleketli, tindlela to vulavurisana ni swi tirhisiwa swin’wana swa thekinoloji leswi endleke leswaku ku va ni ku cinca lokukulu ka ikhonomi. Vanhu vo tala va hanya vutomi lebyi eku sunguleni a swi vonaka onge a swi nge koteki ku byi hanya. Ku sukela hi nkarhi wolowo ku ta fikela sweswi, nhlayo ya vanhu laha misaveni yi phindheke kanharhu.
Kambe swilo leswi hinkwaswo swi ve ni vuyelo byo karhi lebyi nga tsakisiki. Leswi vanhu va swi endlaka ku vuriwa leswaku hi swona leswi onhaka misava naswona ku nga ri khale swi ta endla leswaku fambiselo ra ntumbuluko ri nga ha swi koti ku sirhelela swilo leswi hanyaka. Van’wasayense van’wana va vula leswaku hi hanya enkarhini lowu vanhu va onhaka misava swinene ku tlula rini na rini.
Bibele yi profete hi nkarhi lowu vanhu va nga ta ‘onha misava.’ (Nhlavutelo 11:18) Van’wana va tivutisa loko hakunene hi hanya enkarhini wolowo. Xana va ta hambeta va yi onha ku fikela kwihi? Xana vanhu va ta onha misava hi ku helela?
XANA VA TA YI ONHA HI KU HELELA?
Xana misava yi ta onhiwa hi ku helela? Van’wasayense van’wana va vula leswaku ndlela leyi vanhu va onhaka misava ha yona, yi endla swi tika ku hlamula xivutiso lexi. Leswi swi va endla va karhateka hikuva swi nga ha endleka leswaku ku fika nkarhi lowu maxelo ma nga ta cinca hi xitshuketa ivi ma vanga khombo.
Hi xikombiso, anakanya hi Ayisi leyi funengeteke ndhawu leyikulu le Vupela-dyambu bya Antarctic. Van’wana va kholwa leswaku loko maxelo ma ya ma nyanya ku hisa swi ta endla leswaku ayisi leyi yi n’oka yi kala yi hela. Leswi swi ta vangiwa hikwalaho ka leswi ayisi leyi hi ntumbuluko yi sivelaka miseve ya dyambu. Kambe loko ayisi yoleyo yi ya yi n’oka, le hansi ka lwandle leswi ku nga ta ka ku nga ha sirheleriwanga hi nchumu ku ta va ekhombyeni ro hlaseriwa hi miseve ya dyambu. Miseve yoleyo yi ta fikelela le ndzeni-ndzeni ka lwandle, leswi swi nga ta endla leswaku ayisi yoleyo yi n’oka yi kala yi hela. Mati lama nga ta tala elwandle hikwalaho ka leswi ayisi yi nga ta va yi n’okile ma nga vanga mhangu yo chavisa swinene leyi nga dlayaka vanhu va madzana ya timiliyoni.
MBANGO WU YA WU ONHIWA SWINENE
Ku sunguriwe tindlela to hambana-hambana to langutana ni xiphiqo xa ku onhiwa ka mbango lexi hi langutaneke na xona. Endlelo rin’wana leri ku nga khale ri tirhisiwa ri vuriwa ku herisa vusweti ni ku khathalela mbango laha misaveni. Xana vuyelo byi ve byihi?
Lexi twisaka ku vava hileswaku ku onhiwa ka misava ku hambeta ku nyanya swinene emisaveni hinkwayo. Vanhu va tirhisa ngopfu swilo swa ntumbuluko ku tlula ndlela leyi misava hi yoxe yi swi tirhisaka ha yona. Xana swi kona leswi nga endliwaka emhakeni leyi? Mutivi un’wana wa ikholoji u ri: “Entiyisweni a hi swi tivi leswaku hi fanele hi yi khoma njhani misava.” Leswi swi tiyisekisa marito lama nga eBibeleni lama nge: “Munhu loyi a fambaka a nga ka a nga wu kongomisi nkondzo wa yena.”—Yeremiya 10:23.
Kambe Bibele ya hi tiyisekisa leswaku Xikwembu lexi nga Muvumbi a xi nge va pfumeleli vanhu leswaku va onha misava hi ku helela. Pisalema 115:16 yi ri: ‘Misava Xikwembu xi yi nyike vana va vanhu.’ Hakunene pulanete ya hina i ‘nyiko leyinene’ leyi humaka eka Tata wa hina wa le tilweni. (Yakobo 1:17) Xana Xikwembu xi nga hi nyika nyiko leyi leswaku yi va ya xinkarhana? Doo! Sweswo swi vonaka kahle eka ndlela leyi pulanete ya hina yi tumbuluxiweke ha yona.
XIKONGOMELO XA MUVUMBI
Buku ya Bibele ya Genesa yi hlamusela ndlela leyi Xikwembu xi yi tumbuluxeke kahle ha yona misava. Ku vuriwa leswaku eku sunguleni misava “a yi nga ri na xivumbeko, yi nga ri na nchumu naswona a ku ri ni munyama.” Kambe, “mati” ku vulavuriwe ha wona hi ku kongoma, tanihi leswi ma nga ya nkoka eka swilo leswi hanyaka laha misaveni. (Genesa 1:2) Hiloko Xikwembu xi ku: “Ku vonakala a ku ve kona.” (Genesa 1:3) Xikan’we-kan’we miseve ya dyambu yi sungule ku tlhava exibakabakeni hi loko ku va ni ku vonakala emisaveni ro sungula. Ku sukela kwalaho, ku ve ni ndhawu leyi omeke ni malwandle. (Genesa 1:9, 10) Endzhakunyana ku ve ni “byanyi, swimila leswi vekaka mbewu hi mixaka ya swona ni mirhi leyi tswalaka mihandzu.” (Genesa 1:12) Swilo swa nkoka leswi a swi ta sirhelela swilo leswi hanyaka, swo tanihi fotosintesisi naswona swi ve kona. Xana xikongomelo xa ku lunghiseleriwa ka misava hi ndlela leyi leyikulu a ku ri xihi?
Esaya muprofeta wa khale u hlamusele Xikwembu tanihi “muvumbi wa misava ni Muendli wa yona, yena loyi a yi simekeke yi tiya, loyi a nga yi tumbuluxelangiki swa hava, loyi a yi vumbeke leswaku ku akiwa eka yona.” (Esaya 45:18) Swi le rivaleni leswaku xikongomelo xa Xikwembu hi misava hileswaku vanhu va tshama eka yona hilaha ku nga heriki.
Lexi twisaka ku vava, vanhu va yi khome hi ndlela yo biha nyiko leyi yo xonga swinene leyi humaka eka Xikwembu lerova va kala va yi onha. Hambiswiritano, xikongomelo xa Muvumbi a xi se cinca. Wanuna un’wana wa khale u te: “Xikwembu a xi fani ni munhu leswaku xi nga hemba, naswona a hi n’wana wa munhu leswaku xi nga tisola. Loko xona xi swi vurile, xana a xi nge swi endli?” (Tinhlayo 23:19) Ntiyiso wa mhaka hi leswaku, ematshan’weni yo va Xikwembu xi pfumelela misava yi onhiwa hi ku helela, nkarhi wa xona leswaku xi ta “lovisa lava onhaka misava,” wu le kusuhi swinene.—Nhlavutelo 11:18.
MISAVA YI TA VA KAYA RA HINA HILAHA KU NGA HERIKI
Eka Dyondzo yakwe ya le Ntshaveni leyi dumeke swinene, Yesu Kreste u te: “Va tsaka lava nga ni moya wo rhula, hikuva va ta dya ndzhaka ya misava.” (Matewu 5:5) Endzhakunyana ka nkarhi, eka dyondzo yoleyo Yesu u hlamusele ndlela leyi misava a yi ta sirheleriwa ha yona eku onhiweni. U byele valandzeri vakwe leswaku va khongela va ku: “Mfumo wa wena a wu te. Ku rhandza ka wena a ku endleke emisaveni, hilaha ku endlekaka hakona etilweni.” Mfumo wa Xikwembu, wu ta hetisisa xikongomelo xa Xikwembu hi misava.—Matewu 6:10.
Malunghana ni ku cinca lokukulu loku Mfumo wolowo wu nga ta ku endla, Xikwembu xi ri: “Waswivo, ndzi endla swilo hinkwaswo swi va leswintshwa.” (Nhlavutelo 21:5) Xana leswi swi vula leswaku Xikwembu xi ta siva misava leyi hi ku va xi tumbuluxa yin’wana leyintshwa? Nikatsongo, phela a ku na lexi hoxeke hi pulanete leyi ya hina hi yoxe. Ematshan’weni ya sweswo, Xikwembu xi ta herisa vanhu lava la va nga ni vutihlamuleri eku onhiweni ka pulanete ya hina, vanhu volavo “lava onhaka misava” i tihulumendhe leti simekiweke hi vanhu leti fumaka namuntlha. Tihulumendhe leti ti ta siviwa hi “tilo lerintshwa ni misava leyintshwa,” ku nga Mfumo wa Xikwembu lowu nga ta fuma misava hinkwayo.—Nhlavutelo 21:1.
Xikwembu xi ta tlhela xi endla leswaku ntumbuluko wu vuyela exiyin’weni xa wona leswaku wu hambeta wu sirhelela vutomi. Malunghana ni leswi Xikwembu xi nga ta swi endla mupisalema u huhuteriwe ku tsala a ku: “U hundzuluxele nyingiso wa wena emisaveni, leswaku u ta yi nyika hi vutalo; u yi fuwisa swinene.” Vuyelo bya kona ku ta va misava leyi nga paradeyisi leyi nga ni ndzalo ya swakudya, maxelo lamanene ni mikateko leyi humaka eka Xikwembu.—Pisalema 65:9-13.
Hi ku tirhisa matsalana wakwe Pyarelal, mufi Mohandas Gandhi loyi a a ri murhangeri wa Maindiya u te: “Misava yi humesa swilo leswi ringaneke swo enerisa swilaveko swa vanhu ku nga ri ku enerisa makwanga ya vanhu.” Mfumo wa Xikwembu wu ta lulamisa lexi vangaka swiphiqo swa misava hi ku va xi tisa ku cinca etimbilwini ta vanhu. Muprofeta Esaya u profete leswaku ehansi ka Mfumo wa Xikwembu, vanhu “a va nge endli swo biha kumbe ku onha” misava kumbe ku onhelana. (Esaya 11:9) Namuntlha vanhu va timiliyoni lava humaka eka mindhavuko ni swiyimo swo hambana-hambana va le ku dyondzeni hi milawu ya Xikwembu. Va dyondzisiwa ku rhandza Xikwembu ni vanhu van’wana, ku va ni moya wo nkhensa, ku khathalela mbango, ku hlayisa ntumbuluko ni ku hanya vutomi lebyi kombisaka ku seketela xikongomelo xa Muvumbi hi misava. Va hlomiseriwa ku ya hanya emisaveni leyi nga paradeyisi.—Eklesiasta 12:13; Matewu 22:37-39; Vakolosa 3:15.
Rungula ra Genesa leri vulavulaka hi ku tumbuluxiwa ka swilo ri gimeta hi marito lama nge: “Xikwembu xi vona hinkwaswo leswi xi swi endleke, kutani waswivo, a swi ri swinene ngopfu.” (Genesa 1:31) Ntiyiso wa mhaka hi leswaku, Xikwembu a xi nge pfumeli leswaku misava leyi yo saseka yi onhiwa hi ku helela. Swa tsakisa ku tiva leswaku vumundzuku bya misava ya hina byi le mavokweni ya Muvumbi wa hina loyi a nga ni rirhandzu, ku nga Yehovha Xikwembu. U hi tshembisa leswi: “Lavo lulama va ta dya ndzhaka ya misava, va ta tshama eka yona hi masiku.” (Pisalema 37:29) Onge na wena u nga va un’wana wa vanhu “lavo lulama” lava nga ta tshama laha misaveni hilaha ku nga riki na makumu.
^ ndzim. 3 Ma kumeka eka Eklesiasta 1:4 eBibeleni.
DYONDZA SWO TALA
I Yini Nyimpi Ya Armagedoni?
Rito Armagedoni ri humelela kan’we eBibeleni kambe leswi nyimpi leyi yi kombetelaka eka swona swi hlamuseriwa eMatsalweni hinkwawo.
Hi Xihi Xikongomelo Xa Xikwembu Hi Misava?
Xana xikongomelo xa Xikwembu xa ku endla misava leyi yi va paradeyisi xi ta kala xi hetiseka? Loko swi ri tano, xi ta hetiseka rini?


text:
NDZIMA 16
Ku Hlengeletana Swin’we Leswaku Hi Gandzela
1. Loko vadyondzisiwa va hlengeletane swin’we, hi wihi mpfuno lowu va wu kumeke naswona ha yini a va wu lava?
ENDZHAKUNYANA ka ku pfuxiwa ka Yesu, vadyondzisiwa va hlengeletanile leswaku va ta khutazana. Hambiswiritano, va lotlele minyangwa hikwalaho ko chava valala va vona. Kambe ku chava loku a va ri na kona ku herile loko Yesu a humelela exikarhi ka vona kutani a ku: “Amukelani moya lowo kwetsima”! (Hlaya Yohane 20:
2. (a) Xana Yehovha u hi nyika njhani matimba naswona ha yini hi ma lava? (b) Ha yini lunghiselelo ra Vugandzeri bya Ndyangu ri ri ra nkoka swinene? (Vona nhlamuselo ya le hansi ni bokisi leri nge “ Vugandzeri Bya Ndyangu.”)
2 Hi langutana ni swiphiqo swo fana ni swa vamakwerhu volavo va lembe-xidzana ro sungula. (1 Pet. 5:9) Minkarhi yin’wana, van’wana va hina hi nga ha xaniseka hikwalaho ko chava vanhu. Kutani hi lava matimba lawa Yehovha a ma nyikaka loko hi lava ku tiyisela entirhweni wo chumayela. (Efe. 6:
Ha Yini Hi Hlengeletana Swin’we?
3, 4. I yini leswi Yehovha a swi languteleke eka vanhu vakwe? Nyika swikombiso.
3 I khale Yehovha a lava leswaku vanhu vakwe va hlengeletana swin’we leswaku va n’wi gandzela. Hi xikombiso, hi 1513 B.C.E., Yehovha u nyike tiko ra Israyele Nawu wakwe naswona Nawu wolowo a wu katsa Savata ya vhiki ni vhiki ku endlela leswaku ndyangu wun’wana ni wun’wana wu n’wi gandzela ni ku leteriwa hi Nawu wolowo. (Det. 5:
4 Nakambe, xiya xikombiso lexi Yesu a xi vekeke. A a tolovele ku ya esinagogeni vhiki rin’wana ni rin’wana hi Savata. (Luka 4:
5. Ha yini hi va kona eka minhlangano ya vhiki ni vhiki ni le tinhlengeletanweni lembe ni lembe? (Nakambe vona bokisi leri nge “ Ku Hlengeletana Loku Vaka Kona Lembe Ni Lembe Loku Hlanganisaka Vanhu Va Xikwembu.”)
5 Hilaha ku fanaka, loko hi va kona eka minhlangano ya hina ya vhiki ni vhiki ni le tinhlengeletanweni lembe ni lembe, hi kombisa leswaku hi seketela Mfumo wa Xikwembu, moya lowo kwetsima wu hi nyika matimba naswona hi khutaza van’wana hi swiendlo swa hina leswi kombisaka ripfumelo. Xa nkoka swinene, hi ni lunghelo ro gandzela Yehovha hi ku va hi khongela, hi nyikela tinhlamulo ni ku yimbelela. Minhlangano ya hina yi nga ha va yi hleriwe hi ndlela leyi hambaneke ni ya Vaisrayele ni Vakreste va lembe-xidzana ro sungula, kambe ku hlengeletana ka hina i ka nkoka ku fana ni le ku sunguleni. Xana minhlangano ya hina ya manguva lawa yi sunguriwe njhani?
Minhlangano Ya Vhiki Ni Vhiki Leyi Khutazaka ‘Rirhandzu Ni Mintirho Leyinene’
6, 7. (a) Hi xihi xikongomelo xa minhlangano ya hina? (b) Xana minhlangano a yi hambana njhani?
6 Loko Makwerhu Charles Taze Russell a sungula ku lavisisa ntiyiso eRitweni ra Xikwembu, u vone xilaveko xo hlengeletana ni van’wana lava nga ni xikongomelo lexi fanaka. Hi 1879, Russell u tsale leswi: “Mina swin’we ni van’wana ePittsburgh, hi hlele tlilasi ya bibele yo lavisisa Matsalwa naswona hi hlengeletana Sonto yin’wana ni yin’wana.” Vahlayi va Zion’s Watch Tower va khutaziwe ku hlengeletana swin’we naswona hi 1881, a ku khomiwa minhlangano ePittsburgh, le Pennsylvania, hi Sonto ni hi Ravunharhu wun’wana ni wun’wana. Nkandziyiso wa Xihondzo xo Rindza wa November 1895 wu vule leswaku xikongomelo xa minhlangano yoleyo i ku hlakulela “vunakulobye bya Vukreste, rirhandzu ni ntwanano” ni ku nyika lava vaka kona lunghelo ra ku khutazana.
7 Ku ringana malembe yo tala, ndlela leyi Swichudeni swa Bibele a swi yi khoma ha yona minhlangano a yi nga fani. Hi xikombiso, papila leri humaka eka ntlawa wa le United States leri kandziyisiweke hi 1911 ri te: “Hi khoma minhlangano ya ntlhanu vhiki ni vhiki.” A wu khoma minhlangano yoleyo hi Musumbhunuku, Ravunharhu, Ravuntlhanu kasi hi Sonto a wu khoma yimbirhi. Papila rin’wana leri humaka eka ntlawa wa le Afrika, leri kandziyisiweke hi 1914 ri te: “Hi khoma minhlangano kambirhi hi n’hweti, ku sukela hi Ravuntlhanu ku ya fikela hi Sonto.” Hambiswiritano, hi ku famba ka nkarhi minhlangano ya hina yi sungule ku fambisiwa hi ndlela leyi yi fambisiwaka ha yona namuntlha. Kambisisa matimu ya nhlangano ha wun’we.
8. Hi tihi tin’wana ta tinhloko-mhaka ta tinkulumo ta le rivaleni to sungula?
8 Nkulumo Ya Le Rivaleni. Hi 1880, endzhaku ka lembe Makwerhu Russell a sungule ku kandziyisa Zion’s Watch Tower, u sungule ku landzela xikombiso lexi vekiweke hi Yesu kutani a sungula riendzo ro chumayela. (Luka 4:
9. Xana Nkulumo ya le Rivaleni yi cince njhani loko malembe ma ri karhi ma famba naswona xana u nga wu seketela njhani nhlangano lowu?
9 Hi 1945, Xihondzo xo Rindza xi tivise ku sungula ka tsima leri a ri ta endliwa emisaveni hinkwayo ra Nkulumo ya le Rivaleni leri katsaka tinkulumo ta nhungu leti sekeriweke eBibeleni leti vulavulaka hi “swiphiqo swa xihatla swa le nkarhini wolowo.” Ku ringana makume ya malembe yo tala, swivulavuri leswi hlawuriweke a swi nga tirhisi tinhloko-mhaka leti swi nyikiweke hi hlonga ro tshembeka ntsena kambe a swi tlhela swi nyikela tinkulumo leti swi tiendleleke tona. Hambiswiritano, hi 1981, swivulavuri hinkwaswo swi lerisiwe ku tirhisa tinkulumo leti rhumeriweke mavandlha. * Ku kondza ku fika 1990, tinkulumo tin’wana ta le rivaleni a ti lava leswaku vayingiseri va katseka kumbe ku endla minkombiso; kambe hi lembe rero swiletelo swi cinciwile naswona tinkulumo ta le rivaleni a ti nyikeriwa tanihi mimbulavulo ntsena. Ku ve ni ku antswisiwa loku engetelekeke hi January 2008 laha tinkulumo ta le rivaleni ti hungutiweke ku suka eka 45 wa timinete ku ya eka 30 wa timinete. Hambiloko ku endliwe ku cinca ko tano, tinkulumo ta le rivaleni leti lunghiseleriweke kahle ti ya emahlweni ti endla leswaku hi va ni ripfumelo eRitweni ra Xikwembu ni ku hi dyondzisa hi swilo swo hambana-hambana swa Mfumo wa Xikwembu. (1 Tim. 4:
10-12. (a) Xana ndlela leyi Dyondzo ya Xihondzo xo Rindza yi fambisiwaka ha yona yi cince njhani? (b) Hi swihi swivutiso leswi u nga ta va u endla kahle ku tivutisa swona?
10 Dyondzo ya Xihondzo xo Rindza. Hi 1922, vamakwerhu lava tivekaka tanihi vafamberi
11 Hi June 15, 1932, Xihondzo xo Rindza xi nyikele nkongomiso lowu engetelekeke malunghana ni ndlela leyi nhlangano lowu a wu fanele wu fambisiwa ha yona. Hi ku tirhisa endlelo leri Kaya ra Bethele a ri fambisa dyondzo yoleyo ha yona, xihloko xi vule leswaku makwerhu u fanele a rhangela eka nhlangano wolowo. Vamakwerhu vanharhu a va tshama emahlweni kutani va cincana ku hlaya tindzimana. Hi nkarhi wolowo swihloko a swi ri hava swivutiso, kutani mufambisi a a byeriwe ku kombela vayingiseri ku vutisa swivutiso eka rungula leri a ri tlhuvutsiwa. Endzhaku ka sweswo, a a ta kombela vayingiseri va nyikela tinhlamulo ta swivutiso sweswo. Loko ka ha laveka nhlamulo leyi engetelekeke, mufambisi a a lerisiwe ku nyikela nhlamuselo “yo koma ni leyi kongomeke.”
12 Eku sunguleni, vandlha rin’wana ni rin’wana a ri nyikiwe mpfumelelo wo hlawula nkandziyiso wa magazini lowu vo tala a va lava ku dyondza ha wona. Hambiswiritano, Xihondzo xo Rindza xa April 15, 1933, xi ringanyete leswaku mavandlha hinkwawo ma tirhisa nkandziyiso wa nkarhi wolowo. Hi 1937, ku nyikeriwe nkongomiso wa leswaku dyondzo yi fanele yi fambisiwa hi Sonto. Ku tengisiwa loku engetelekeke loku cinceke nhlangano wu va xileswi hi wu tivisaka xiswona namuntlha ku kandziyisiwe eka Xihondzo xo Rindza xa October 1, 1942. Xo sungula, magazini wu tivise leswaku a ku ta va ni swivutiso ehansi ka tluka ha rin’we ra swihloko leswi dyondziwaka nileswaku swivutiso sweswo a swi fanele swi tirhisiwa. Kutani wu vule leswaku nhlangano wu fanele wu heta awara. Wu tlhele wu khutaza lava hlamulaka leswaku va hlamula “hi marito ya vona” ematshan’weni yo hlaya marito lama nga eka ndzimana. Dyondzo ya Xihondzo xo Rindza yi ya emahlweni yi va nhlangano wa nkoka lowu eka wona hlonga ro tshembeka ri hi nyikaka swakudya swa moya hi nkarhi lowu faneleke. (Mat. 24:
13, 14. Hi wahi matimu ya Dyondzo ya Bibele ya Vandlha naswona i yini leswi u tiphinaka ha swona eka nhlangano lowu?
13 Dyondzo ya Bibele ya Vandlha. Exikarhi ka va-1890, endzhaku ka loko ku humesiwe tivholumo to hlayanyana ta Millennial Dawn, Makwerhu H. N. Rahn, loyi a a ri Xichudeni xa Bibele lexi tshamaka edorobeni ra Baltimore, eMaryland, le U.S.A., u ringanyete leswaku ku khomiwa “Minhlangano yo Sungula” ya dyondzo ya Bibele. Eku sunguleni, minhlangano leyi, hakanyingi a yi khomeriwa emakaya ya vamakwerhu. Hambiswiritano, hi September 1895, Minhlangano yo Sungula yi fambisiwe hi ndlela leyi humelelaka ematikweni yo hlaya ya le United States. Hikokwalaho Xihondzo xo Rindza xa n’hweti yoleyo xi ringanyete leswaku swichudeni hinkwaswo swa ntiyiso swi khoma minhlangano yoleyo. Xi lerise leswaku loyi a fambisaka u fanele a kota ku hlaya kahle. A a ta hlaya xivulwa kutani a yimela lava nga kona leswaku va hlamula. Endzhaku ko hlaya xivulwa ha xin’we eka ndzimana ni ku bula ha swona, a a fanele a pfula matsalwa lama tshahiweke kutani a ma hlaya. Loko ku gimetiwa ndzima, un’wana ni un’wana wa lava veke kona a a nyikela mpfuxeto wo koma wa rungula rero.
14 Vito ra nhlangano lowu ri cinciwe minkarhi yo hlayanyana. Wu sungule ku tiviwa tanihi Minhlangano ya Vaberiya ya Dyondzo ya Bibele, va kombetela eka Vaberiya va lembe-xidzana ro sungula lava a va kambisisa Matsalwa hi vukheta. (Mint. 17:
15. Xana Xikolo xa Vutirheli bya le Tilweni a xi endleriwe yini?
15 Xikolo Xa Vutirheli Bya Le Tilweni. Carey Barber, loyi hi nkarhi wolowo a a tirha entsindza wa misava hinkwayo wa Timbhoni ta Yehovha eBrooklyn, le New York, u ri: “Hi Musumbhunuku nimadyambu, wa February 16, 1942, vamakwerhu hinkwavo va xinuna lava nga swirho swa ndyangu wa Bethele ya le Brooklyn va rhambiwe ku tsarisa eka xikolo lexi hi ku famba ka nkarhi a xi ta tiviwa tanihi Xikolo xa Vutirheli bya le Tilweni.” Makwerhu Barber, loyi hi ku famba ka nkarhi a veke xirho xa Huvo leyi Fumaka u hlamusele xikolo lexi tanihi “xin’wana xa swiendlakalo leswi xiyekaka swinene swa ndlela leyi Yehovha a tirhisanaka ha yona ni vanhu vakwe manguva lawa.” Khoso yoleyo yi humelerile eku pfuneni ka vamakwerhu ku antswisa vutshila bya vona byo dyondzisa ni ku chumayela laha eku sunguleni ka 1943 ku endliweke xibukwana lexi nge Course in Theocratic Ministry lexi xi yeke xi kumeka hatsongo-tsongo emavandlheni hinkwawo. Xihondzo xo Rindza xa June 1, 1943, xi vule leswaku Xikolo xa Vutirheli bya le Tilweni a xi endleriwe ku pfuna vanhu va Xikwembu ‘ku va letela leswaku va va vachumayeri lavanene eku twariseni ka Mfumo.’
16, 17. Xana Xikolo xa Vutirheli bya le Tilweni a xi dyondzisa ntsena ku va ni vutshila? Hlamusela.
16 Eku sunguleni, vo tala a swi va tikela ku vulavula emahlweni ka vayingiseri vo tala. Clayton Woodworth, Lontsongo, loyi tata wakwe a a pfaleriwe ekhotsweni a nga ri na nandzu swin’we na Makwerhu Rutherford ni van’wana hi 1918, u tsundzuka ndlela leyi a titweke ha yona loko a joyina xikolo ro sungula hi 1943. Makwerhu Woodworth u te: “A swi ndzi tikela swinene ku nyikela tinkulumo. Ririmi ra mina a ri twala ri lehile, nomu wa mina wu oma hi ku helela naswona rito ra mina ri sungula ku rhurhumela ni ku ka ri nga ha twali.” Hambiswiritano, loko Clayton a ya a va ni vuswikoti, u kume malunghelo yo tala yo nyikela tinkulumo. Xikolo xi n’wi dyondzise swo tala ku tlula ku va ni vutshila. Xi n’wi dyondzise mfanelo ya ku titsongahata ni nkoka wo tshembela eka Yehovha. U te: “Ndzi sungule ku xiya leswaku xivulavuri hi xoxe a hi xa nkoka. Kambe loko xi lunghiselela kahle kutani leswin’wana hinkwaswo xi swi siyela Yehovha, xi ta va lexi yingiseriwaka hi ntsako naswona vayingiseri va ta dyondza swo karhi.”
17 Hi 1959, vamakwerhu va xisati va rhambiwe ku tsarisa eka xikolo. Makwerhu wa xisati Edna Bauer u tsundzuka loko a twa xitiviso enhlengeletanweni leyi a ye eka yona. U te: “Ndzi tsundzuka ntsako lowu vamakwerhu va xisati va veke na wona. Se a va ri ni malunghelo lama engetelekeke.” Eka malembe lama hundzeke, vamakwerhu vo tala va tirhise lunghelo ro tsarisa eka Xikolo xa Vutirheli bya le Tilweni ni ku dyondzisiwa hi Yehovha. Namuntlha hi ya emahlweni hi kuma ndzetelo wo tano eminhlanganweni ya hina ya le xikarhi ka vhiki.
18, 19. (a) Sweswi hi wu kuma njhani nkongomiso lowu pfunaka leswaku hi kota ku endla ntirho wo chumayela? (b) Ha yini hi yimbelela eminhlanganweni ya hina? (Vona bokisi leri nge “ Ku Yimbelela Ntiyiso.”)
18 Nhlangano wa Ntirho. Eku sunguleni ka 1919, a ku khomiwa minhlangano leswaku ku hleriwa ntirho wa nsimu. Hi nkarhi wolowo, a hi vanhu hinkwavo evandlheni lava a va va kona eka minhlangano yoleyo
19 Namuntlha, eka nhlangano wa hina wa le xikarhi ka vhiki hi kuma nkongomiso lowu twisisekaka wo endla ntirho wo chumayela. (Mat. 10:
Nhlangano Wa Nkoka Swinene eLembeni
20-22. (a) Ha yini hi tsundzuka rifu ra Yesu? (b) Hi byihi vuyelo lebyi u byi kumaka loko u va kona eka Xitsundzuxo xa lembe ni lembe?
20 Yesu u byele valandzeri vakwe ku tsundzuka rifu rakwe kukondza a fika. Ku fana ni ku tlangeriwa ka Paseka, Xitsundzuxo xa rifu ra Kreste i xiendlakalo xa lembe ni lembe. (1 Kor. 11:
21 Makwerhu Russell ni vatirhi-kulobye va xiye nkoka wo tsundzuka Xilalelo xa Hosi naswona a va swi tiva leswaku xi fanele xi endliwa kan’we hi lembe. Nkandziyiso wa Xihondzo xo Rindza wa April 1880 wu te: “Ku ringana malembe yo hlayanyana ku ri mukhuva eka vanhu vo tala laha Pittsburgh ku . . . tsundzuka Paseka [Xitsundzuxo] ni ku dya swifanekiselo swa miri ni ngati ya Hosi ya hina.” Hi ku hatlisa mintsombano a yi khomiwa xikan’we ni Xitsundzuxo. Sweswo swi ve hi 1889, laha ku veke ni vanhu va 225 naswona ku khuvuriweke va 22.
22 Sweswi a ha ha vi ni Xitsundzuxo tanihi xiphemu xa nongonoko wa ntsombano, kambe hi rhamba vaaki hinkwavo etindhawini hinkwato leti hi tshamaka eka tona leswaku va hi joyina eHolweni ya hina ya Mfumo kumbe emuakweni lowu hirhiweke. Hi 2013, vanhu vo tlula 19 wa timiliyoni va ve kona loko ku tsundzukiwa rifu ra Yesu. A hi lunghelo ntsena ku va kona eXitsundzuxweni kambe hi tlhela hi khutaza van’wana leswaku va hi joyina eka madyambu lawa yo kwetsima swonghasi! Xana u hisekela ku rhamba vanhu vo tala hilaha u nga kotaka hakona eXitsundzuxweni lembe ni lembe?
Leswi Langutelo Ra Hina Ri Kombisaka Swona
23. Xana u ku languta njhani ku hlengeletana ka hina swin’we?
23 Malandza yo tshembeka ya Yehovha a ma teki xiletelo xo hlengeletana swin’we tanihi ndzhwalo. (Hev. 10:
Ku navela ka hina ku hlengeletana swin’we ku kombisa ndlela leyi Mfumo wa Xikwembu wu nga wa xiviri ha yona eka hina
24. Loko hi va kona eminhlanganweni, hi wahi malunghelo lawa hi vaka na wona?
24 Loko hi va kona eminhlanganweni, hi kombisa rirhandzu leri hi nga na rona eka Yehovha ni leswaku hi tsakela ku aka vapfumeri-kulorhi. Nakambe hi kombisa leswaku hi navela ku dyondza ndlela yo hanya tanihi lava fumiwaka hi Mfumo wa Xikwembu, hikuva eminhlanganweni ya hina, etinhlengeletanweni ni le mintsombanweni hi kona laha hi kumaka ndzetelo wo tano. Ku engetela kwalaho, minhlangano ya hina yi endla leswaku hi va ni vutshila ni matimba lawa hi ma lavaka leswaku hi tiyisela eka wun’wana wa mintirho ya nkoka swinene leyi endliwaka hi Mfumo wa Xikwembu namuntlha
^ ndzim. 2 Ku engetela eka minhlangano ya hina ya vandlha, ndyangu ha wun’we kumbe munhu ha un’we u khutaziwa ku endla xiyimiso xa dyondzo ya munhu hi yexe kumbe vugandzeri bya ndyangu kan’we hi vhiki.
^ ndzim. 9 Hi 2013, a ku ri ni tinkulumo ta le rivaleni to tlula 180.
DYONDZA SWO TALA
Yehovha U Hlengeleta Vanhu Va Yena Lava Tsakeke
Minkuvo ya le Bibeleni yi fana njhani ni mintsombano ya Timbhoni ta Yehovha? Ha yini swi fanerile leswaku hi va kona?
Vugandzeri Bya Ndyangu—Xana U Nga Byi Endla Byi Tsakisa Swinene?
Twana leswi vanhu van’wana va swi endlaka ematikweni man’wana leswi u nga swi ringetaka leswi nga ta ku pfuna.


text:
1Ka yoneyo mbimo, vathu va ti sengeletanile kwakwe ngu mazanazana, ahawa ko za ve kandetelana. Se Jesu a to khata kugela vagondiswa vakwe a txi khene: “Ti woneleni ka mtshumbelo wa vafarisi, i ku wuxengeteli. 2Nguko kha ku na txilo txi txi nga fanengetwa, atxi txi no mbi vhunungulwa, hambi txi txi nga siswa, txi no mbi ziwa. 3Ngu toneto, totshe ti mi nga ti womba txidemani, ti na pfala kuwonekelani; ati mi nga lengelana tinzeveni, tinyumbani ti na wombwa siroroni ka tinyumba. 4“Vangana vangu, na mi gela ku khani: Mi nga thukeni mi thava ava va dayako mmidi, ngu msana va si si kotiko kumaha txilo kambe. 5Aniko ni na mi kombisa awu mi fanelako ku mu thava. Thavani awu, msana ka kudaya mmidi, a ku ni mtamo wa kutshotsha mthu mndiloni. Inna, ani na mi gela, thavani eneyo. 6“Ina mtxhanu wa sindile kha si xawi ngu tipeni timbidi kani? Aniko kha ku na tximwetxo ka sona, atxi txi nga divalwa masoni ka Txizimu. 7Hambi misisi ya msungo wanu, yi batwe yotshe. Mi nga thaveni txilo, anu mi pala sindile so tala. 8“Wuhi ni wuhi a no ni tumela masoni ka vathu, Mwanana wa Mthu nene a na mu tumela masoni ka tingelozi ta Txizimu. 9Kambe awu a ni lambako masoni ka vathu, a na lambwa nene masoni ka tingelozi ta Txizimu. 10“Wuhi ni wuhi a hoxelako Mwanana wa Mthu ngu mapswi, a na divalelwa. Aniko awu a ruketelako Moya wo Sawuleka, kha na mbi divalelwa. 11“Ngako va txi mi yisa masinagogani ni ka vafumeli, ni ka vakoma, mi nga thukeni mi txi kanakana ngu ti mi no ti xamulelisa tona, ni ti mi no womba. 12Nguko Moya wo Sawuleka wu na mi gondisa ka yoneyo mbimo ati mi fanelako ku ti womba.” 13Mmweyo hagari ka dibutho a to womba ka Jesu a txi khene: “Mgondisi, gela mwanathu a txi abana ni nani thomba.” 14Ene a to angula a txi khene: “He mawe! I mani a nga ni maha mlamuli mwendo muaveli wa tithomba hagari kwanu?” 15Se a txi khene kambe: “Ti woneleni tatinene ka hanyelo ya timbiti, nguko hambi mthu a di taletwe ngu thomba, wutomi wakwe kha wu tsaniswi ngu si a ku naso.” 16Se a to va mahela txidinganiso a txi khene: “Thembwe ya nyatithombe wo kari yi ti pfuni ngutu. 17Konaho ene a to pimisa a txi khene: ‘Ni na mahisa ku txani? Kha ni nga ni wukhalo wo veka kona silo sangu!’ 18Se a to alakanya a txi khene: ‘Ni na mahisa tiya: Ni na dhandula sisangala sangu, ni txi si maha sa hombe, se ni na thelela konemo fulaho yangu ni sotshe silo sangu. 19Se ni na gela moya wangu ni txi khani: moya wangu, una ni silo sa singi, asi si no heta malembe a mangi. Humula, dyana, sela u txi ti tsakela.’ 20Aniko Txizimu txi to mu gela txi txi kha txona: ‘Diphuphuluwe, ka wona wusiku wu, moya wako wu na lawa. Se tithomba ti u nga sengeletela, ti na sala ni mani?’ 21Ngu toneto ti mahisako tona ka wule a sengeletelako tithomba, na i singa nyatithombe wa txilo masoni ka Txizimu.” 22Se a txi khene ka vagondiswa vakwe: “Ngu toneto, ni khani kwanu: Mi nga thukeni mi vilela ngu sa wutomi wanu, ti to mi na dya txani, hambi ni si sa mmidi wanu, ti to mi na ambala txani. 23Wutomi wu pala sakudya, mmidi niwona wu pala siambalo. 24Alakanyani magwana, nguko kha ma phayi, kha ma eluli, kha ma na txisangala ni dithala. Aniko Txizimu txa ma phamela. Kasi i di anu ma si pinda ngutu sinyana. 25I mani kwanu, awu a si kotako kuengetela, hambi mbimoanyana yidotho ya kuhanya kwakwe, ngu kuvilela kwakwe kani? 26Se ngako mi tandwako ngu tximaha txa txidotho, mi vilelela txani simwane kani? 27Wonani makhoñwa: Kha ma thumi, kha ma luki, aniko ani na mi gela ti to, hambi Solomoni wudhumoni kwakwe, kha bomba nga dimwedo ka ona. 28Se akuwa Txizimu txi ambekisako tiya mwasi wu wu ku txitingani nyamsi, kuve mangwana wu na tshotshwa mndiloni, ngutungutu txi na mi ambeka anu, vathu va kukholwa ka kudotho! 29Kambe anu mi nga vileleni ngu si mi no dya ni si mi no sela, mi nga kanakaneni; 30Ngukuva silo siya sotshe si vilelwa ngu vamatiko, kambe anu Tate wanu wa ti ziva ti to ma si pwata. 31Ati i ku tona, lavani Mfumo wa Txizimu, se silo siya sotshe mi na engetelwa. 32Mi nga thaveni txilo, anu mi ku mtxhambi wa wudothoanyana, nguko ti tsakisile Tate wanu ku mi ninga Mfumo! 33“Xavisani simaha sanu, mi txi vhuna sisiwana. Mahani mikwama yo mbi sakala, mi txi veketa txuma txanu txo mbi guma nzumani, amuwa ku si tshuketiko dikhamba, hambi sikalana si si wonhiko. 34Nguko ahawa txuma txanu txi ku kona, timbilu tanu nitona ti konaho. 35“Sungani mitshunga siwununi kwanu, mi txi lumeka malambu anu. 36Ti fananiseni ni sithumi sa vavamna avava va verelako kuwuya ka mkoma wawe, a wuyako ngu m'busoni ka mtxhadho, kasiku ve mu tulela ngu txikuluveta, mbimo yi a bwakako a txi gogota ditimba. 37Si katekile sithumi sile, nyamne wa sona, mbimo yi a bwakako a no ta si mana si txi wonelela. Kha ditshuri na mi gela, ene a na ta sunga dithawula txiwununi, a txi va khalahatshisa ha mezani, a txi tsimbila ngu ka mmweyo ni mmweyo, a txi va phamela sakudya. 38Ngako a txi tshumela a txi ta ka txikhati txa wumbidi txa kuwonelela, mwendo txa wuraru, a ta va manisa toneto, va katekile. 39Yi engisiseni khakwati mhaka yiya: Idiku nyamne wa m'ti wo txi ziva txikhati txi di no ta ngu txona dikhamba, nga a si leki nyumba yakwe yi faywa. 40“Nananu, zumbani mi di ti lulamisete, nguko Mwanana wa Mthu a na ta ngu txikhati txi mi si txi pimiko.” 41Konaho Pedro a ti khene: “Mkoma, u mahela athu txidinganisotxo mwendo u mahela votshe kani?” 42Mkoma a xamute a txi khene: “Ngu wuhi muwoneleti wo thembeka ni kutxhariha, awu Mkoma a no mu veka masoni ka sithumi, kasiku e avela sakudya ngu mbimo yi yi lavekako kani? 43Txi katekile txithumi txile, mkoma wa txona, ngako a txi bwaka, a no ta txi mana txi txi thumisa toneto! 44Ngu ditshuri na mi gela ku khani, ene a na ta txi maha muwoneleti wa silo sakwe. 45Aniko, ngako txithumi txile txi txi pimisa mbiluni ka txona, txi txi: ‘Nyamne wangu wa swela kubwaka’, txi khata kupeketela sithumi sa mazambi ni sa mahorana, txi dya, txi sela, se txi leva, 46Nyamne wa txona a na ta ngu ditshiku do mbi ziviswa ni txikhati txo mbi ziwa, ene a na ta txi tsayisa ngu mtamo e txi veka kumweko ni vale vo mbi thembeka. 47“Txithumi txile txi zivako kuranda ka nyamne wa txona, aniko txi si ti lulamiseliko, futsi kambe txi si thumiko madingano ni kuranda ka nyamne wa txona, txi na kwapelwa ka kungi. 48Aniko, awule a nga mbi ku ziva kuranda ka nyamne wakwe, se a txi maha to fanelwa ngu kukwapelwa, a na kwapwa ka kudotho. Awule a nga ningwa sasingi, kwakwe ku na ta lawa sasingi; ani wule a nga vekelwa sasingi, kwakwe ku na ta vilwa sasingi. 49“Ani ni tete kuta rinza mndilo ha mafuni, se kuranda kwangu ngu ti to wu txi tura ni konkuwa. 50Ka ho kubhabhatiswa kuwa ni fanelako ku ku amukela, aniko eto ni xanisekisako tona kala mbimo yi ku no tatiseka ngu yona! 51Mi pimisa ti to ni tete ku ta simeka kudikha ha ditikoni kani? Ahim-him! Ani na mi gela ti to ni nehile kuhambana. 52Nguko kukhukhela konakuwa, ka nyumba yi yi ku ni mtxhanu wa vathu, va na abaniswa, vararu va txi wukela vambidi, vambidi va txi wukela vararu; 53Va na abaniswa: Tate a na wukela mwanana wakwe wa dizambi, mwanana wa dizambi a na wukela tate; mame a na wukela mwanana wakwe wa muhorana; mwanana wa muhorana a na wukela mame; masale a na wukela mamanyane, mamanyane a na wukela masale.” 54Se a to gela dibutho ku khene: “Ditshiku di mi wonako direfu di txi huma ngu wulenge, mi kuluveta mi txi khanu: ‘Nzuma yi na na’, se ti txi mahisa toneto. 55Ngako ku txi peka diphuho da wulambwe, mi khanu: ‘Li na va ho lisani’, se ku txi mahisa toneto. 56Anu vaxengeteli mi ziva kutxhamusela khohe ya nzuma ni mafu, se ngu ku txani mi si si kotiko kutxhamusela mbimo yi mi ku ka yona kani? 57“Ngu ku txani mi si lamuli mipune ati ti nga lulama kani? 58Ngako u txi ya wukomani ni wu u phikizanako nayo, duketa kuwila mhaka u di ngadi hanzila nayo, kasiku a si ku ndindeli ka mlamuli, se mlamuli a txi ku ningela ka diphoyisa, diphoyisa di txi ku rethela mkorani. 59Na ku gela ku khani: Txima khu na mbi huma u sa diha male yotshe.”
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 10:1-36
10 Akabu a a ri ni vana va 70+ eSamariya.+ Hikwalaho Yehu a tsala mapapila a ma rhumela eSamariya eka tihosana+ ta Yizriyele, vakulukumba+ ni vahlayisi va Akabu, a ku:2 “Hi wona nkarhi lowu mapapila lawa ma fikaka ha wona eka n’wina, vana va hosi ya n’wina va na n’wina, ni makalichi ya nyimpi ni tihanci+ ni muti lowu tiyisiweke ni swihlomo swa nyimpi.3 Mi fanele mi vona leswaku hi wihi lonene ni la lulameke eka vana va hosi ya n’wina, mi n’wi veka exiluvelweni xa tata wakwe.+ Kutani mi lwela yindlu ya hosi ya n’wina.”4 Va chave ngopfu swinene, kutani va ku: “Maswivo! Tihosi timbirhi+ a ti yimanga emahlweni ka yena, xana hina hi ta yimisa ku yini?”+5 Hiloko loyi a lawulaka yindlu ni loyi a lawulaka muti ni vakulukumba ni vahlayisi,+ va rhumela rito eka Yehu, va ku: “Hina hi malandza ya wena, hinkwaswo leswi u nga ta hi byela swona hi ta swi endla. A ku na munhu loyi hi nga ta n’wi veka a va hosi. Endla leswi swi nga swinene ematihlweni ya wena.”6 Kutani a va tsalela papila ra vumbirhi, a ku: “Loko mi ri va mina, mi yingisa rito ra mina,+ tekani tinhloko ta vavanuna lava va nga vana+ va hosi ya n’wina mi ta eka mina mundzuku hi nkarhi lowu eYizriyele.”+Vana va hosi, vavanuna va 70 a va ri ni vavanuna lava hlawulekeke va muti lava a va va kurisa.7 Hi ku hatlisa loko papila ri fika eka vona, va teka vana va hosi va va dlaya, vavanuna va 70,+ endzhaku ka sweswo va hoxa tinhloko ta vona exirhundzwini, va ti rhumela eka yena eYizriyele.8 Hiloko murhumiwa+ a fika a n’wi byela, a ku: “Va tise tinhloko+ ta vana va hosi.” Kutani yena a ku: “Ti vekeni ti va tinhulu timbirhi evunghenweni bya nyangwa ku fikela nimixo.”+9 Nimixo a huma. Kutani a yima a nga fambi ivi a byela vanhu hinkwavo a ku: “Mi lulamile.+ Maswivo, mina ndzi endlele hosi yanga xikhiri,+ kutani ndzi yi dlaya;+ kambe i mani la dlayeke lava hinkwavo?10 Hikwalaho, swi tiveni leswaku a ri kona rito ni rin’we ra Yehovha leri ri nga ta ka ri nga hetiseki emisaveni,+ leri Yehovha a ri vuleke ku avanyisa yindlu ya Akabu;+ Yehovha hi byakwe u endle leswi a swi vuleke hi nandza wakwe Eliya.”+11 Tlhandlakambirhi, Yehu a ya emahlweni a dlaya hinkwavo lava va siyiweke va yindlu ya Akabu eYizriyele, ni vavanuna+ vakwe vo hlawuleka hinkwavo ni lava va tolovelaneke na yena ni vaprista vakwe,+ kukondza a nga ha siyi munhu wakwe la poneke.+12 Hiloko a pfuka a nghena, kutani a khoma ndlela a ya eSamariya. Yindlu leyi ku boheriwaka tinyimpfu eka yona, ya varisi, a yi ri endleleni.13 Yehu a hlangana ni vamakwavo+ va Ahaziya+ hosi ya Yuda. Loko a ku eka vona, “Xana hi n’wina vamani?” vona va ku: “Hi vamakwavo va Ahaziya, hi rhelela ku ya vutisa loko swa ha famba kahle hi vana va hosi ni vana va wansati la xiximiwaka.”14 Hi ku hatlisa a ku: “Va khomeni va ha hanya!”+ Hiloko va va khoma va ha hanya va va dlaya exihlobyeni xa yindlu leyi ku boheriwaka tinyimpfu eka yona, vavanuna va 42, a nga siyanga ni un’we wa vona.+15 Loko a ri karhi a famba ku suka kwalaho, a hlangana na Yonadabu+ n’wana wa Rekabi+ a ta ku ta n’wi hlanganisa. Loko a n’wi katekisa,+ hiloko a ku eka yena: “Xana mbilu ya wena yi tshembekile eka mina tanihi leswi ya mina yi tshembekeke eka ya wena?”+Yonadabu a ku: “Yi tshembekile.”“Loko yi tshembekile, ndzi nyike voko ra wena.”Hiloko a n’wi nyika voko. Kutani a khandziya na yena ekalichini.+16 A ku: “Famba swin’we na mina, u vona ndlela leyi ha yona ndzi nga pfumeriki leswaku ku kwetlembetaniwa+ na Yehovha.” Kutani va n’wi hlayisa a khandziye na yena ekalichini rakwe ra nyimpi.17 Eku heteleleni a fika eSamariya. Kutani a dlaya hinkwavo lava va siyiweke va Akabu eSamariya, ku fikela loko a va lovisile,+ hi ku landza rito ra Yehovha leri a ri byeleke Eliya.+18 Ku tlula kwalaho, Yehu a hlengeleta vanhu hinkwavo, a ku eka vona: “Akabu hi hala tlhelo u gandzele Bali katsongo.+ Yehu hi tlhelo lerin’wana u ta n’wi gandzela ngopfu.19 Sweswi vitanani vaprofeta+ hinkwavo va Bali, vagandzeri+ vakwe hinkwavo ni vaprista vakwe hinkwavo,+ va ta eka mina. Ku nga sali ni un’we wa vona, hikuva ndzi ni xitlhavelo lexikulu lexi ndzi nga ta xi endlela Bali. Un’wana ni un’wana la nga ta sala, a nge hambeti a hanya.” Loko ku ri Yehu u endle hi mano,+ hi xikongomelo xo lovisa vagandzeri va Bali.20 Yehu a ya emahlweni a ku: “Endlelani Bali nhlengeletano yo xiximeka.” Hiloko va tivisa vanhu.21 Endzhaku ka sweswo Yehu a rhumela rito etikweni hinkwaro ra Israyele,+ kutani vagandzeri hinkwavo va Bali va fika. A nga kona ni un’we la siyiweke loyi a nga nghenangiki. Va hambeta va nghena endlwini ya Bali,+ kutani yindlu ya Bali yi tala ku suka emakumu lawa ku ya emakumu laman’wana.22 Hiloko a ku eka loyi a a lawula kamara ra swiambalo: “Humesela vagandzeri hinkwavo va Bali tinguvu.” Kutani a va humesela tinguvu.23 Hiloko Yehu a nghena na Yonadabu+ n’wana wa Rekabi endlwini ya Bali. Kutani a ku eka vagandzeri va Bali: “Lavisisani hi vukheta mi vona leswaku a ku na vagandzeri va Yehovha laha eka n’wina, kambe ku ni vagandzeri va Bali ntsena.”+24 Eku heteleleni va fika va endla switlhavelo ni magandzelo yo hisiwa, Yehu a yimisa vavanuna va 80 ehandle va lawuriwa hi yena, a ya emahlweni a ku: “Loko ku ri munhu la balekaka eka vavanuna lava ndzi va tisaka emavokweni ya n’wina, moya-xiviri wa munhu yoloye wu ta rihiwa hi moya-xiviri wa un’wana.”+25 Hi ku hatlisa loko a hete ku endla gandzelo ro hisiwa, xikan’we-kan’we Yehu a ku eka lava va tsutsumaka, ni vapfuni va mufambisi wa nyimpi: “Nghenani, va dlayeni! Mi nga pfumeleli ni un’we leswaku a huma.”+ Hiloko lava va tsutsumaka, ni vapfuni va mufambisi+ wa nyimpi va sungula ku va dlaya hi banga naswona va va cukumetela ehandle, va hambeta va famba va ya fika emutini wa yindlu ya Bali.26 Kutani va humesa tinsika to kwetsima+ ta yindlu ya Bali, va hisa+ yin’wana ni yin’wana.27 Ku tlula kwalaho, va tshova nsika yo kwetsima ya Bali+ ni ku hirimuxa yindlu ya Bali,+ va yi vekela etlhelo leswaku yi va swihambukelo+ ku fikela esikwini leri.28 Hikwalaho Yehu a lovisa Bali eIsrayele.29 Ntsena swidyoho swa Yerobuwamu+ n’wana wa Nebati, leswi a dyohiseke Israyele ha swona,+ hi swona leswi Yehu a nga hambukangiki eku swi landzeleni, ku nga marhole ya nsuku,+ rin’wana a ri ri eBethele kasi rin’wana a ri ri eDani.+30 Hiloko Yehovha a ku eka Yehu: “Hikwalaho ka leswi u endleke kahle hi ku endla leswi lulameke ematihlweni ya mina,+ ni hi ku landza hinkwaswo leswi a swi ri embilwini ya mina leswi u swi endleke endlwini ya Akabu,+ vana va wena va ta tshama exiluvelweni xa Israyele hikwalaho ka wena, ku fikela eka xitukulwana xa vumune.”+31 Yehu a nga fambanga hi mbilu+ yakwe hinkwayo enawini wa Yehovha Xikwembu xa Israyele. A nga hambukanga eswidyohweni swa Yerobuwamu, leswi a dyohiseke Israyele ha swona.+32 Emasikwini wolawo, Yehovha a sungula ku dlaya Israyele hakatsongo-tsongo; Hazayele+ a tshamela ku va dlaya endhawini hinkwayo ya Israyele,33 ku sukela eYordani etlhelo ra vuhuma-dyambu, tiko hinkwaro ra Giliyadi,+ va ka Gadi+ ni va ka Ruveni+ ni va ka Manase,+ ku suka etikweni ra Arowere,+ leri nga ekusuhi ni nkova wa Arinoni, hambi ku ri Giliyadi na Baxani.+34 Kutani timhaka letin’wana ta Yehu ni hinkwaswo leswi a swi endleke ni matimba yakwe, xana a swi tsariwanga ebukwini+ ya timhaka ta masiku ya tihosi ta Israyele?35 Eku heteleleni Yehu a etlela ni vatata wakwe,+ kutani va n’wi lahla eSamariya; Yowohazi+ n’wana wakwe a sungula ku fuma ematshan’weni ya yena.36 Masiku lawa Yehu a fumeke eIsrayele ha wona a ku ri malembe ya 28 eSamariya.


text:
Xana Ndzi Fanele Ndzi Tshika Xikolo?
Leswi u faneleke u anakanyisisa ha swona
Nawu wa le tikweni ra ka n’wina wu lava leswaku u fika eka ntangha yihi exikolweni? Xana se u fikile eka ntangha yoleyo? Loko u honisa ndzayo ya Bibele ya ku “
[tiveka] ehansi ka valawuri lava tlakukeke,” ivi u tshika xikolo u nga si fika eka ntangha yoleyo, swi ta vula leswaku u lan’wa xikolo.—Varhoma 13:1.
Xana u ti fikelerile tipakani ta wena ta dyondzo? Hi tihi tipakani leti u lavaka leswaku dyondzo ya wena yi ku pfuna ku ti fikelela? Xana a wu ti tivi? U fanele u ti tiva. Loko swi nga ri tano, u fana ni munhu la khandziyeke xitimela la nga ku tiviki laha a lavaka ku ya kona. Kutani tshama ni vatswari va wena ivi mi vulavula hi nhloko-mhaka leyi nga laha hansi leyi nge “Tipakani Ta Mina Ta Dyondzo.” Loko wo tshika xikolo u nga si fikelela tipakani ta dyondzo leti wena ni vatswari va wena mi pfumelelaneke ha tona, swi ta vula leswaku u lan’wa xikolo.
Ha yini u lava ku tshika? U nga ha va u lava ku khathalela ndyangu wa ka n’wina kumbe ku nghenela ntirho wa ku tirhandzela. Kasi swivangelo swa vutianakanyi swi nga ha va ku balekela ku tsala swikambelo kumbe ntirho-kaya. Ntlhontlho wa kona i ku kumisisa xivangelo-nkulu lexi ku tshikisaka xikolo nileswaku xa twala kumbe i xa vutianakanyi. Loko u tshika xikolo hi xikongomelo xo balekela swiphiqo ntsena, u ta tisola.
Ku tshika xikolo swi fana ni ku tlula exitimeleni u nga si fika laha u yaka kona. Swi nga ha endleka u nga tshamanga kahle exitimeleni naswona vakhandziyi va kona va nga ri na musa, kambe loko u tlula exitimeleni, a wu nge fiki laha u yaka kona naswona u nga ha vaviseka swinene. Hilaha ku fanaka, loko u tshika xikolo, swi nga ha ku tikela ku kuma ntirho. Nakambe loko wo wu kuma swi nga ha endleka wu ku hakela mali yitsongo ku tlula lowu a wu ta wu kuma loko a wu lo heta xikolo.
Ematshan’weni yo tshika xikolo, lehisa mbilu u kuma ndlela yo langutana ni swiphiqo swa le xikolweni. Loko u endla tano, u ta dyondza ku tiyisela naswona u ta lunghekela swiyimo leswi fanaka loko se u tirha.
Tipakani Ta Mina Ta Dyondzo
Xikongomelo-nkulu xa dyondzo i ku ku hlomisela ku kuma ntirho lowu nga ta ku pfuna leswaku u tikhathalela ni ku wundla ndyangu lowu u nga ha vaka na wona. (2 Vatesalonika 3:10, 12) Xana se u wu hlawurile ntirho lowu u wu lavaka ni ndlela leyi xikolo xi nga ku pfunaka ha yona leswaku u lunghekela ntirho wolowo? Leswaku u kota ku vona loko dyondzo ya wena yi ku kongomisa entirhweni lowu u wu lavaka, hlamula swivutiso leswi landzelaka:
Hi byihi vuswikoti lebyi ndzi nga na byona? (Hi xikombiso, xana wa swi kota ku tirhisana ni vanhu van’wana? Xana wa swi rhandza ku endla mintirho ya mavoko, ku endla swilo kumbe ku swi lunghisa? Xana wa swi kota ku kumisisa swiphiqo ni ku swi tlhantlha?)
Hi yihi mintirho leyi nga ndzi pfunaka ku tirhisa vuswikoti bya mina?
Hi yihi mintirho leyi nga kona endhawini ya ka hina?
Hi tihi tidyondzo leti ndzi ti dyondzaka sweswi leti ndzi hlomiselaka ku kuma ntirho?
Hi tihi tidyondzo leti ndzi nga ti hlawulaka sweswi leti nga ndzi pfunaka leswaku ndzi fikelela tipakani ta mina hi ku olova?
Tsundzuka leswaku pakani ya wena i ku heta xikolo u ri ni dyondzo leyi u nga yi tirhisaka. Kutani u nga hlawuli tidyondzo leti tikaka swinene leti u nga ta ka u nga ti heti, xisweswo u va xichudeni lexi “nga chikiki exitimeleni” leswaku xi balekela ku byarha vutihlamuleri bya ku va munhu lonkulu.
DYONDZA SWO TALA
Swivutiso Leswi Vantshwa Va Swi Vutisaka, Vholumo 1
Mhaka ya byala ni swidzidziharisi, ku tikhoma lokunene hi tlhelo ra rimbewu ni ku rhandzana, swi katsiwile.


text:
1Jesu a ti khene ka vagondiswa vakwe: “Kha ti koteki kupwateka sikhuvekiso, aniko ana ni dikhombo awule sikhuvekiso si humelelako ngu ngene. 2Ti nga va tinene, ngako a txi sungelelwa dirigwi da kukhurunga thamoni a txi vinzwa lineneni, kupinda kuva e khuvekisa mmweyo ka vale va vadotho. 3Ti woneleni-ko! Ngako mwananu a di ku wonhete, mu kawuke; ngako a txi ti laya, mu divalele. 4Ngako a di ku wonhete ka mtxhanu ni kambidi ngu ditshiku, se e tshumelela kwako ka mtxhanu ni kambidi ngu ditshiku, a txi khene: ‘Na ti sola’, mu divalele.” 5Vapostoli va wombile ka Mkoma va txi khona: “Hi engetele likholo!” 6Mkoma a xamute a txi khene: “Idiku mo va ni likholo lo fana ni nyingi ya sinapi, mi ndina gela mmora wuwa mi txi khanu: ‘Ti dule u txi ya ti phaya upune lineneni.’ Se wona wu ndina mi engisa. 7“I mani kwanu, awu a ku ni txithumi txa kudima mwendo txa kudyisa tihomu, awu mbimo yi txona txi wuyako ngu thembweni, a txi gelako ku khene: ‘Ngono kheno ngu kukuluveta, u ta khalahatsha ha mezani ka sakudya?’ 8Ina kha thangi ngu ku txi gela ku khene: ‘Ni lulamisele so lalela ngu sona, ambala txipani txa mthumo, u ta ni thumela mbimo yi ani ni dyako ni sela; ngu msana u na dya u txi sela nawe ngu txikhati txako?’ 9Ina a na txi bongela ngu kuva txi di mahile ati a nga txi ruma kani? 10Ngu toneto nanu, msana ka kuva mi di hetile kumaha totshe tifanelo tanu, wombani ku khanu: ‘Hi sithumi so mbi vhuna txilo, hi mahile tiya hi nga ti ni fanelo ya ku ti maha dwe.’ ” 11Ngako Jesu a txi ya Jerusalema a to pinda ngu hagari ka Samariya ni Galileya. 12Se ngako a txi wulela didhoropani ko kari, a to manana ni digumi da vathu vo lwala ngu tshekela, ava va nga ema ngu kule, 13se ve gula mapswi, va txi khona: “Jesu Mgondisi, hi pfete wusiwana!” 14Ngako a di va woni, a to khene kwawe: “Tsulani mi txi ya ti kombisa ka vaphaxeli.” Se ngako vona va txi tsula, va to maneka va di basisilwe ha nzila. 15Se mmweyo wawe, mbimo yi a nga wona ti to a kalamukile, a to tshumelela msana, na a txi dhumisa Txizimu ngu dipswi do guleka. 16A ti ya khizama minengeni ka Jesu, a txi mu bonga. Aniko ene i ti muSamariya. 17Se Jesu a nje khene: “Kasi hi nga digumi da vathu va nga hanyiswa kani? Va hani va va mtxhanu ni mune? 18Kha maneka ni wammweyo a nga tshumela a ta bonga ka Txizimu, hahanze ka wu wamatiko.” 19Se a to khene kwakwe: “Khukha u txi tsula, likholo lako li ku hanyisile.” 20A wotisilwe ngu Vafarisi ti to Mfumo wa Txizimu wu na ta ditshiku muni, se ene a to va xamula a txi khene: “Mfumo wa Txizimu kha wu woneki kuta ka wona. 21Kha wu na mbi wombwa ta ku: ‘Wonani, ndiwo hawa!’, mwendo ku: ‘Wonani, ndiwole haleya’; nguko Mfumo wa Txizimu wu hagari kwanu.” 22Se a txi khene ka vagondiswa vakwe: “Yi na ta mbimo yi mi no lava kuwona hambi dimwedo ka masiku a Mwanana wa Mthu, aniko kha mi na mbi di wona. 23Va na khona kwanu: ‘Wonani, ndiyo hawa’ mwendo ku: ‘Wonani, ndiyole haleya’; aniko mi nga tsuleni, mi nga va londeteni. 24Nguko, kufana ni kukeluka ka nzuma ku kelukako kukhukhela ka phuho yimweyo ya nzuma kala ka yimwane phuho, nene Mwanana wa Mthu a na mahisa toneto ngu ditshiku dakwe. 25Kambe kukhata a fanete kuxaniswa ngutu e zondwa ngu va liveleko liya. 26“Nga ti ti nga humelela ka mbimo ya Nowa, ti na va toneto ka mbimo ya Mwanana wa Mthu. 27Va titi dya, ve sela, ve teka ni kutekwa, ku txi za ku hoka ditshiku di Nowa a nga wulela ngalavani, se ndambi yi txi hoka, yi va daya votshelele. 28To nga toneto ti mahekile ka masiku a Loti: Va txi dya, ve sela, ve xava ve xavisa, ve dima ve phaya, ve aka tinyumba. 29Aniko ditshiku di Loti a nga huma ngu dona Sodhoma, mndilo ni txivavula si to wiswa ngu nzuma, si va daya votshe. 30Ti na va nga toneto, ditshiku di Mwanana wa Mthu a no humelela ngu dona. 31“Ka donedo ditshiku, awu a ku txitimwi ka nyumba, na thundu yakwe yi di nyumbani, a nga thuke e txhika, e ya yi teka; ni wu a ku thembweni, a nga tshumelele msana nene. 32Khumbulani msikati wa Loti. 33Wuhi ni wuhi a no randa kuxayisa wutomi wakwe, a na mwalalelwa ngu wona. Aniko wuhi ni wuhi a mwalalelwako ngu wutomi wakwe, a na wu xayisa. 34Na mi gela ni khani: Ka vavasikati vambidi va otelako ha ditahoni kumweko, ku na tekwa mmweyo, e lekwa mmwane. 35Ka vavasikati vambidi va khurulako kumweko, ku na tekwa mmweyo, e lekwa mmwane. 36[Ka vavambidi va ku thembweni, ku na tekwa mmweyo, e lekwa mmwane.”] 37Se va to mu wotisa va txi khona: “Mkoma ti na mahekela hani, kani?” A txi khene kwawe: “Ahawa txirumbi txi ku kona, ngu konaho sinyana sa makoti si no sengeletana kona.”
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 2:1-34
2 Kutani Yehovha a vulavula na Muxe na Aroni a ku:2 “Vana va Israyele va fanele va dzima mixaxa, munhu un’wana ni un’wana entlaweni+ wa ka vona wa tinyimba tinharhu, ekusuhi ni swikombiso swa yindlu ya vatata wa vona. Va ta dzima mixaxa va rhendzela ntsonga wa nhlangano, emahlweni ka wona.3 “Kutani lava va nga ta dzima mixaxa etlhelo ra le vuxeni ku langutana ni vuhuma-dyambu ku ta va ntlawa wa tinyimba tinharhu wa nxaxa wa Yuda hi mavuthu ya vona, ndhuna ya vana va Yuda i Nasoni+ n’wana wa Aminadaba.4 Vuthu rakwe ni lava va tsarisiweke vakwe a va ri 74 600.+5 Kutani lava va dzimaka mixaxa etlhelo ka yena ku ta va nyimba ya Isakara,+ ndhuna ya vana va Isakara i Nethanele+ n’wana wa Suwara.6 Kutani vuthu rakwe ni lava va tsarisiweke vakwe a va ri 54 400.+7 Enyimbeni ya Zebuloni; ndhuna ya vana va Zebuloni i Eliyabu+ n’wana wa Heloni.8 Kutani vuthu rakwe ni lava va tsarisiweke vakwe a va ri 57 400.+9 “Hinkwavo lava va tsarisiweke va nxaxa wa Yuda a va ri 186 400 hi mavuthu ya vona. Va ta va vo sungula ku suka.+10 “Ntlawa wa tinyimba tinharhu wa nxaxa wa Ruveni+ wu ta va etlhelo ra le dzongeni hi mavuthu ya wona, ndhuna ya vana va Ruveni i Elizuri+ n’wana wa Xidewuru.11 Kutani vuthu rakwe ni lava va tsarisiweke vakwe a va ri 46 500.+12 Lava va dzimaka mixaxa etlhelo ka yena ku ta va nyimba ya Simiyoni, ndhuna ya vana va Simiyoni i Xelumiyele+ n’wana wa Zurixadayi.13 Kutani vuthu rakwe ni lava va tsarisiweke eka vona a va ri 59 300.+14 Enyimbeni ya Gadi; ndhuna ya vana va Gadi i Eliyasafa+ n’wana wa Rhuwele.15 Kutani vuthu rakwe ni lava va tsarisiweke eka vona a va ri 45 650.+16 “Hinkwavo lava va tsarisiweke va nxaxa wa Ruveni a va ri 151 450 hi mavuthu ya vona, kutani va ta va va vumbirhi+ ku suka.17 “Loko ntsonga wa nhlangano+ wu fanele wu suka, nxaxa wa Valevhi+ wu ta va exikarhi ka mixaxa.“Ndlela leyi va nga ta dzima nxaxa wa vona ha yona, va ta suka hi yona ndlela yoleyo,+ un’wana ni un’wana endhawini yakwe, hi ku ya hi mintlawa ya vona ya tinyimba tinharhu.18 “Ntlawa wa tinyimba tinharhu wa nxaxa wa Efrayimi+ hi mavuthu ya vona wu ta va etlhelo ra vupela-dyambu, ndhuna ya vana va Efrayimi i Elixama+ n’wana wa Amihudi.19 Kutani vuthu rakwe ni lava va tsarisiweke eka vona a va ri 40 500.+20 Kutani etlhelo ka yena ku ta va nyimba ya Manase,+ ndhuna ya vana va Manase i Gamaliyele+ n’wana wa Pedasuru.21 Kutani vuthu rakwe ni lava va tsarisiweke eka vona a va ri 32 200.+22 Enyimbeni ya Benjamini;+ ndhuna ya vana va Benjamini i Abidana+ n’wana wa Gideyoni.23 Kutani vuthu rakwe ni lava va tsarisiweke eka vona a va ri 35 400.+24 “Hinkwavo lava va tsarisiweke va nxaxa wa Efrayimi a va ri 108 100 hi mavuthu ya vona, kutani va ta va va vunharhu+ ku suka.25 “Ntlawa wa tinyimba tinharhu wa nxaxa wa Dani wu ta va etlhelo ra n’walungu hi mavuthu ya wona, ndhuna ya vana va Dani i Ahiyezere+ n’wana wa Amixadayi.26 Kutani vuthu rakwe ni lava va tsarisiweke eka vona a va ri 62 700.+27 Kutani lava va nga ta dzima nxaxa etlhelo ka yena ku ta va nyimba ya Axere, ndhuna ya vana va Axere i Pagiyele+ n’wana wa Okirani.28 Kutani vuthu rakwe ni lava va tsarisiweke eka vona a va ri 41 500.+29 Enyimbeni ya Neftali;+ ndhuna ya vana va Neftali i Ahira+ n’wana wa Enana.30 Kutani vuthu rakwe ni lava va tsarisiweke eka vona a va ri 53 400.+31 “Hinkwavo lava va tsarisiweke va nxaxa wa Dani a va ri 157 600. Va ta va vo hetelela ku suka+—hi ku ya hi mintlawa ya vona ya tinyimba tinharhu.”32 Lava a va ri lava tsarisiweke va vana va Israyele hi ku ya hi yindlu ya vatata wa vona; hinkwavo lava tsarisiweke va mixaxa hi mavuthu ya vona a va ri 603 550.+33 Kambe Valevhi a va tsarisiwanga+ exikarhi ka vana va Israyele, hilaha Yehovha a leriseke Muxe hakona.34 Kutani vana va Israyele va endla hinkwaswo hilaha Yehovha a leriseke Muxe+ hakona. Hi yona ndlela leyi va dzimeke mixaxa ya vona ha yona hi mintlawa+ ya vona ya tinyimba tinharhu, naswona hi yona ndlela leyi a va suka+ ha yona, un’wana ni un’wana emindyangwini ya ka vona malunghana ni yindlu ya vatata wakwe.


text:
Xitsundzuxo Lexi Veke Kona Hi
—Ravuntlhanu, April 3, 2015
HI Mugqivela, March 7, 2015, mavandlha emisaveni hinkwayo ma sungule tsima ra mavhiki ya mune yo rhamba vanhu vo tala hilaha ma nga kotaka hakona ku ta hlengeletana na hina leswaku hi tsundzuka rifu ra Yesu Kreste swin’we ni ku yingisela nkulumo ya malunghana ni ndlela leyi rifu rakwe ri hi vuyerisaka ha yona. Vanhu va fambiseriwe swirhambo swa timiliyoni hi ku kongoma, hi riqingho kumbe hi poso. Xana vuyelo byi ve byihi? Timbhoni ta Yehovha a ti tsakile loko hi Ravuntlhanu, April 3, ti amukela vanhu va 19 862 783 eka xiendlakalo lexi xo kwetsima. Sweswi ku endliwe matshalatshala yo pfuna hinkwavo lava a va ri kona leswaku va tihlanganisa hi ku hiseka ni vanhu va Yehovha, leswaku va gandzela Xikwembu xi ri xin’we xa ntiyiso ivi va tiphina hi rirhandzu swin’we ni mikateko yakwe.


text:
1Ani Jakobe, txithumi txa Txizimu ni txa Mkoma Jesu Kristu, ka tixaka ta digumi ni timbidi ti nga hangalaka ni otshe matiko, ni mi navelela wutomi: 2Vanathu, yi woneni i di mhaka ya kutsakisa ngutu, amukelani ngu mbilu yo tsaka sotshe siduko si mi si manako, 3ngu kuziva ti to txiduko txa likholo lanu, txi ninga kuhonisela, 4Aniko, ta laveka ti to kuhonisela ku txi veka mthumo wo hetiseka, kasiku mi txi maneka mi di vathu vo hetiseka ni vo lulama, mi singa ni txisolo ni txatximwetxo. 5Ngako mmweyo wanu a txi pwata wuzivi a na wu kombele ka Txizimu, atxi txi ningako votshe vathu ngu wunene, na txi si feleli, se a na ningwa. 6Aniko a na kombele ngu likholo, a si kanakani; nguko awule a kanakanako a fana ni mavimbi a linene, ma susumetwako ni kuvhiluswa ngu diphuho. 7Mthu wo ngeto, a nga pimise ti to wa ningwa txihi ni txihi ngu Mkoma. 8Nguko, eyo i mthu wa mipimiso yimbidi, wa kanakana ka tosthe tinzila takwe. 9Mwanathu wu a ku wusiwanani, a na tsake ngako a txi guletwa. 10Kambe nene nyatithombe a na tsake ngako a txi vekwa hahatshi; nguko ene a na pinda kufana ni txiluva txa mwasi. 11Ngukusa, neti ditambo di txi huma ni kuhisa ka dona, di womisa mwasi, se siluva sa wona si txi mora, se kutshura ka wona ku txi wonheka. Ngu tona ti a gwitisako tona nyatithombe ni mabhindu akwe. 12A katekile mthu wu a amukelako txiduko ngu kutimisela. Nguko, a di gwitile kudukwa, a na amukela m'bhoti wa wutomi, awu Mkoma a nga wu thembisa ka vale va m'randako. 13Ni wammweyo a dukwako, a nga thuke a txi khene: “Txiduko txangu txi ta ngu ka Txizimu”, nguko Txizimu kha txi na ku si kota kudukwa ngu wubihi, se kambe kha txi duki mthu. 14Aniko, mthu ni mthu a dukwa ngu kunavela kwakwe ko biha ku ku m'ndindako ku txi mu yisa kubihani. 15Msana keto, kunavela ko biha, ka mana mimba, ku txi veleka txiwonho, se txiwonho txa vitwa txi veleka lifo. 16Vanathu vo randeka ngutu, mi nga ti kanganyiseni. 17Sotshe sihiwa sa lisima, sotshe siningo sa kuhetiseka, si ta ngu txitimwi, si txi txhika ngu ka Tate wa liwoningo, awu a ku singa ni kutxitxa, awu kuwoninga kwakwe ku ku singa ni kutxitxa ku txi maha txidema. 18Ngu kuranda kwakwe ene a hi velekile ngu dipswi da ditshuri, kasiku hi txi maha matiwula a siwumbwa sakwe. 19Ti ziveni tiya, vanathu vo randeka ngutu. Mthu wuhi ni wuhi a na kuluvete kuengisa, a txi swela kuwomba, a txi swela kuhenya. 20Nguko, kuhenya ka mthu kha ku mahi kululama ka Txizimu. 21Ngu konaho, thavisani yotshe nzambwa ni wubihi wu wu pindako, mi txi amukela ngu kudikha dipswi di di nga phaywa timbiluni kwanu, adi di nga si kotako ku mi ponisa. 22Aniko, mahani valondeteli va dipswi, mi nga ti maheni vaengisi va dona dwe, nguko eto mo ti kanganyisa mipune. 23Khaditshuri, ngako mthu a txi lumbela kuengisa dipswi a si di mahi, a fana ni mthu wu a dongololako khohe yakwe ya mtumbuluko amu ka txibuko; 24a ti wonile e khukha e tsula, a txi kuluveta e divala ati a nga zumbisa tona. 25Kasi awu a khutalako ngu kugonda mlayo wa kuhetiseka wa wuthuseki e wu simamela, a si ti mahi muengisi wo divala, aniko a veketako ati wona wu rumako, eyo a katekile ka tile a ti mahako. 26Ngako, mthu a txi pimisa ti to ndikholwa, kambe a si bhasopi lidimi lakwe, a txi ti kanganyisa apune, a na ti zive ti to wukholwa wakwe kha wu vhuni txilo. 27Nguko, wukholwa wa ditshuri wo mbi na dikhwiti masoni ka Txizimu, Tate wathu, ngu kudingula va vo felwa ngu vaveleki, ni vale i ku tinoni, kuxanisekani kwakwe, ni ku ti vhikela kambe ka nzambwa ya ditiko.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yohane 13:1-38
13 Kutani, hikuva a a swi tiva emahlweni ka nkhuvo wa paseka leswaku a wu fikile+ nkarhi wa yena wa leswaku a suka emisaveni leyi a ya eka Tatana,+ Yesu u va rhandzile vanhu vakwe lava a va ri emisaveni,+ u va rhandze ku fikela emakumu.2 Kutani, loko xilalelo xi ri karhi xi ya emahlweni, loko Diyavulosi ana se a swi nghenisile embilwini ya Yudasi Iskariyota,+ n’wana wa Simoni, leswaku a n’wi xenga,+3 yena, hi ku tiva leswaku Tatana u veke swilo hinkwaswo emavokweni+ yakwe ni leswaku u te a huma eka Xikwembu naswona a a ya eka Xikwembu,+4 a suka a yima exilalelweni ivi a vekela etlhelo tinguvu takwe ta le handle. Kutani a teka thawula a tikhama.+5 Endzhaku ka sweswo a chela mati exibyeni kutani a sungula ku hlambisa milenge+ ya vadyondzisiwa ni ku yi sula hi thawula leri a a tikhame hi rona.6 Hiloko a ta eka Simoni Petro. Yena a ku eka yena: “Hosi, xana u ndzi hlambisa milenge?”+7 Yesu a n’wi hlamula a ku: “Leswi ndzi swi endlaka a wu swi twisisi sweswi, kambe u ta swi twisisa endzhaku ka swilo leswi.”+8 Petro a ku eka yena: “Kunene a wu nge yi hlambisi milenge ya mina.” Yesu a n’wi hlamula a ku: “Loko ndzi nga ku hlambisi,+ a wu na xiavelo eka mina.”9 Simoni Petro a ku eka yena: “Hosi, ku nga ri milenge ya mina ntsena, kambe ni mavoko ya mina ni nhloko ya mina.”10 Yesu a ku eka yena: “Loyi a hlambeke+ a swi laveki leswaku a hlambisiwa swin’wana handle ka milenge yakwe, kambe u base hi ku helela. Naswona n’wina mi basile, kambe ku nga ri hinkwenu.”11 Hakunene, a a n’wi tiva munhu loyi a n’wi xengaka.+ Hi yona mhaka leyi a nga te: “A hi hinkwenu lava baseke.”12 Kuteloko a heta ku va hlambisa milenge a tlhela a ambala tinguvu takwe ta le handle kutani a vurhama etafuleni, a ku eka vona: “Xana ma swi tiva leswi ndzi mi endleke swona?13 Mi ndzi vula, ‘Mudyondzisi,’+ ni ‘Hosi,’+ naswona ma vurisa, hikuva ndzi tano.+14 Hikokwalaho, loko mina, hambileswi ndzi nga Hosi ni Mudyondzisi, ndzi mi hlambise milenge,+ na n’wina mi fanele ku hlambisana+ milenge.15 Hikuva ndzi mi vekele ntila, leswaku, hilaha ndzi endleke hakona eka n’wina, na n’wina mi endla hakona.+16 Hakunene ndzi tiyisile ndzi ri eka n’wina, Hlonga a ri n’wi tluli n’wini wa rona hi vukulu, naswona loyi a rhumiweke a nga n’wi tluli loyi a n’wi rhumeke hi vukulu.+17 Loko mi tiva swilo leswi, ma tsaka loko mi swi endla.+18 A ndzi vulavuli ha n’wina hinkwenu; ndza va tiva lava ndzi va hlawuleke.+ Kambe swi endleriwa leswaku ku hetiseka+ Tsalwa leri nge, ‘Loyi a a tshamela ku dya xinkwa xa mina u ndzi tlakusele xirhendze xa yena.’+19 Ku sukela enkarhini lowu ndzi mi byela swi nga si humelela,+ leswaku loko swi humelela mi kholwa leswaku ndzi yena.20 Hakunene ndzi tiyisile ndzi ri eka n’wina, Loyi a amukelaka un’wana ni un’wana loyi ndzi n’wi rhumaka, wa ndzi amukela na mina.+ Nakambe loyi a ndzi amukelaka, wa n’wi amukela ni loyi a ndzi rhumeke.”+21 Endzhaku ko vula swilo leswi, Yesu a karhateka emoyeni, kutani a nyikela vumbhoni a ku: “Hakunene ndzi tiyisile ndzi ri eka n’wina, Un’wana wa n’wina u ta ndzi xenga.”+22 Vadyondzisiwa va sungula ku langutana, va nga swi tivi leswaku a a vula mani.+23 Un’wana wa vadyondzisiwa vakwe a a vurhame emahlweni ka xifuva xa Yesu, naswona Yesu a a n’wi rhandza.+24 Hikokwalaho Simoni Petro a n’wi kowetela hi nhloko a ku eka yena: “Hi byele munhu loyi a vulaka yena.”25 Kutani yena a khegetela exifuveni xa Yesu ivi a ku eka yena: “Hosi, i mani?”+26 Hikokwalaho Yesu a hlamula a ku: “Hi loyi ndzi nga ta n’wi nyika xiphemu lexi ndzi nga ta xi peta.”+ Kuteloko a xi petile xiphemu xa kona, a xi teka a xi nyika Yudasi, n’wana wa Simoni Iskariyota.27 Kutani endzhaku ka xiphemu lexi Sathana a nghena eka yena.+ Hikokwalaho, Yesu a ku eka yena: “Leswi u swi endlaka swi endle hi ku hatlisa.”28 Hambiswiritano, eka lava vurhameke etafuleni a nga kona loyi a a tiva leswaku a a n’wi byela sweswo hi xikongomelo xihi.29 Entiyisweni, van’wana a va anakanya leswaku, leswi Yudasi a a khoma bokisi ra mali,+ Yesu a a n’wi byela leswaku: “Xava swilo swa nkhuvo leswi hi swi lavaka,” kumbe leswaku u fanele ku nyika swisiwana+ swo karhi.30 Hikokwalaho, endzhaku ko amukela xiphemu xa kona, a huma hi ku hatlisa. Kutani a byi ri vusiku.+31 Hikwalaho loko a humile, Yesu a ku: “N’wana wa munhu u vangamisiwile,+ naswona Xikwembu xa vangamisiwa mayelana na yena.32 Xikwembu xi ta n’wi vangamisa,+ xi n’wi vangamisa hi ku hatlisa.33 Vana lavatsongo,+ ndza ha ta va na n’wina nkarhinyana. Mi ta ndzi lava; naswona hilaha ndzi vuleke hakona eka Vayuda, ‘Laha ndzi yaka kona a mi nge ti,’+ ndza mi byela na n’wina sweswi.34 Ndzi mi nyika xileriso lexintshwa, leswaku mi rhandzana; tanihi leswi ndzi mi rhandzeke,+ rhandzanani na n’wina.+35 Hinkwavo va ta tiva leswaku mi vadyondzisiwa va mina, loko mi rhandzana.”+36 Simoni Petro a ku eka yena: “Hosi, u ya kwihi?” Yesu a hlamula a ku: “Laha ndzi yaka kona a wu nge ndzi landzeli sweswi, kambe u ta ndzi landzela endzhakunyana.”+37 Petro a ku eka yena: “Hosi, ha yini swi nga koteki leswaku ndzi ku landzela sweswi? Ndzi ta nyiketa moya-xiviri wa mina hikwalaho ka wena.”+38 Yesu a hlamula a ku: “Xana u ta nyiketa moya-xiviri wa wena hikwalaho ka mina? Hakunene ndzi tiyisile ndzi ri eka wena, Nkuku a wu nge ringi u nga si ndzi ala kanharhu.”+